pythainlp/thai-wiki-dataset-v4 huggingface dataset:
ระบบการลงคะแนนแบบแฮร์-คลาร์ก

ระบบการลงคะแนนแบบแฮร์-คลาร์ก  เป็นระบบการลงคะแนนประเภทหนึ่งของการลงคะแนนแบบถ่ายโอนคะแนนเสียงซึ่งเป็นการเลือกตั้งระบบสัดส่วนที่ใช้ในการเลือกตั้งในแทสเมเนียและออสเตรเลียนแคพิทอลเทร์ริทอรี
วิธีการในการจัดสรรลำดับความชอบนั้นคล้ายคลึงกับในระบบลงคะแนนอื่น ๆ ที่ใช้ในประเทศออสเตรเลีย เช่น ในการเลือกตั้งวุฒิสภาออสเตรเลีย
ที่มาของชื่อของระบบนั้นนำมาจากทอมัส แฮร์ เนติบัณฑิตชาวอังกฤษ และแอนดรูว์ อิงกลิส คลาร์ก อัยการสูงสุดแห่งแทสเมเนีย ซึ่งเป็นผู้ริเริ่มแปลงระบบมาใช้ในแทสเมเนียใน ค.ศ. 1896
การนับคะแนน.
ตัวอย่างวิธีการนับคะแนน.
1. การนับคะแนน
คะแนนบัตรเสียนั้นจะไม่ถูกนับ (เช่น ไม่ได้ทำเครื่องหมายใด ๆ) และจากนั้นคะแนนความชอบในลำดับแรกในบัตรลงคะแนนแต่ละใบนั้นถูกนับ
2. การกำหนดโควตา
จำนวนทั้งหมดของบัตรดีจะนำมาคำนวณโควตาที่ใช้ในการหาผู้สมัครที่จะได้รับเลือก (โควตาดรูป)
<math>\mbox{quota to be elected} = \left(\over {\rm \mbox{number of vacancies}}+1}\right)+1</math>
3. การประกาศผู้ชนะ 
ผู้สมัครจะได้รับเลือกเมื่อคะแนนเสียงที่ได้รับถึงจำนวนโควตา ในขณะที่คะแนนเสียงส่วนเกินจากโควตานั้นจะแบ่งออกไปตามเกณฑ์ในข้อ 4 ด้านล่าง หากไม่มีผู้สมัครใดที่ได้คะแนนเสียงเกินจากโควตา และยังมีที่นั่งเหลือ จะต้องดำเนินการนับคะแนนต่อตามข้อ 5 การนับคะแนนจะสิ้นสุดลงเมื่อไม่มีที่นั่งเหลือ
4. ผู้สมัครที่มีคะแนนเกิน
จำนวนคะแนนเสียงที่เกินจากโควตาถือเป็นคะแนนเกิน จำนวนคะแนนเกินนั้นจะใช้ในการกำหนดค่าการโอนคะแนนของผู้สมัครรายนั้น
4a. การกำหนดค่าการโอน
<math>\mbox{transfer value} = \left(\over {\rm \mbox{last votes received}}}\right)</math>
4b. การแบ่งคะแนนความชอบ
คะแนนความชอบจากผู้สมัครรายที่ได้รับเลือกจะถูกรวมจากบัตรลงคะแนนทั้งหมด และแบ่งให้ตามอัตราค่าการโอน
<math>\mbox{value of distributed preferences} = \mbox{transfer value} * \mbox{number of preferences}</math>
4c. การนับคะแนนรวมใหม่
คะแนนรวมใหม่ของผู้สมัครจะถูกคำนวณ (ย้อนไปที่ขั้นตอนที่ 3)
5. ผู้สมัครรายที่เหลืออยู่ที่ยังไม่ถึงโควตา 
ในกรณียังมีที่นั่งเหลือ แต่ผู้สมัครที่เหลือทั้งหมดได้คะแนนเท่ากัน หรือน้อยกว่าโควตา ผู้สมัครรายที่มีคะแนนน้อยที่สุดจะตกรอบ โดยคะแนนความชอบของผู้สมัครที่ตกรอบนั้นจะถูกแบ่ง และนับคะแนนรวมใหม่อีกรอบ (ย้อนกลับไปข้อที่ 3) การนับคะแนนจะสิ้นสุดลงเมื่อใดที่ทุกที่นั่งได้รับการจัดสรรจนครบ
อูล็อฟ พัลเมอ

สเว็น อูล็อฟ โยอาคิม พัลเมอ (30 มกราคม 1927 – 28 กุมภาพันธ์ 1986) เป็นนักการเมืองและรัฐบุรุษชาวสวีเดน อดีตนายกรัฐมนตรีสวีเดนสองสมัย จากปี 1969 ถึง 1976 และอีกวาระในปี 1982 ถึง 1986 อดีตหัวหน้าพรรคสังคมประชาธิปไตยสวีเดนตั้งแต่ปี 1969 จนกระทั่งถูกลอบสังหารในปี 1986
เขาเป็นผู้อยู่ภายใต้อุปถัมภ์ของอดีตนายกรัฐมนตรีทาเก เอลันเดอร์ มาตลอด และตัวเขาเองได้ขึ้นดำรงตำแหน่งนายกรัฐมนตรีสวีเดนวาระแรกในปี 1969 โดยนำคณะรัฐบาลสภาไพรวี ก่อนจะแพ้การเลือกตั้งในการเลือกตั้งทั่วไป ปี 1976 ถือเป็นครั้งแรกในรอบ 40 ปีที่พรรคสังคมประชาธิปไตยแพ้การเลือกตั้งทั่วไปสำหรับนายกรัฐมนตรี ในขณะดำรงตำแหน่งเป็นผู้นำฝ่ายค้าน เขามีบทบาทเป็นผู้ประสานงานพิเศษของสหประชาชาติในสงครามระหว่างอิรักกับอิหร่าน รวมถึงเป็นประธานสภานอร์ดิกในปี 1979 เขาพ่ายแพ้การเลือกตั้งอีกครั้งในปี 1979 แต่ท้ายที่สุดก็ชนะการเลือกตั้งใหม่ในการเลือกตั้งทั่วไปปี 1982 และ 1985 ที่ซึ่งเขาดำรงตำแหน่งจนเสียชีวิตในตำแหน่ง
พัลเมอถือเป็นบุคคลที่มีบทบาทสำคัญยิ่งและก่อให้เกิดการแบ่งขั้ว (polarising) อย่างมาก ทั้งในการเมืองระดับประเทศและระหว่างประเทศ นับตั้งแต่ทศวรรษ 1960 เขาเป็นผู้มั่นคงในนโยบายแบบไม่ฝักใฝ่ชาติมหาอำนาจใด ๆ ประกอบการสนับสนุนขบวนการปลดแอกและได้รับเอกราชจากเจ้าอาณานิคมมากมาย โดยเฉพาะการสนับสนุนทางการเงินและเป็นปากเสียงให้กับประเทศโลกที่สามจำนวนมากซึ่งเป็นที่ถกเถียงอย่างรุนแรง เขาเป็นผู้นำชาติตะวันตกคนแรกที่เดินทางไปยังประเทศคิวบานับตั้งแต่การปฏิวัติคิวบา และได้กล่าวสุนทรพจน์ในซานเตียโกเชิดชูนักปฏิวัติคิวบา
หลายครั้งเขามักโจมตีและวิจารณ์นโยบายต่างประเทศของสหรัฐและสหภาพโซเวียต เขาแสดงการขัดขืนต่อลัทธิจักรวรรดินิยม และการปกครองแบบเผด็จการเบ็ดเสร็จ ซึ่งรวมทั้งฟรันซิสโก ฟรังโก แห่งสเปน, เลโอนิด เบรจเนฟ แห่งสหภาพโซเวียต, อังตอนียู ดึ ออลีไวรา ซาลาซาร์ แห่งโปรตุเกส, กุสตาว ฮูซาก แห่งเช็กโกสโลวาเกีย และโดยเฉพาะอย่างยิ่งต่อจอห์น วอร์สเตอร์ และปีเตอร์ วิลเลิม โบทา แห่งแอฟริกาใต้ ที่ซึ่งพัลเมอเคยประณามระบบถือผิวว่าเป็น "ระบบที่เลวทรามเป็นพิเศษ" ในปี 1972 พัลเมอได้แถลงการณ์ประณามการทิ้งระเบิดที่ฮานอยของสหรัฐ เปรียบเทียบการทิ้งระเบิดนี้กับ "อาชญากรรม" ในอดีตจำนวนมากรวมถึงการทิ้งระเบิดที่เกร์นิกา, การสังหารหมู่ที่ออราดูร์-ซูร์-กลาน, บาบึนยาร์, กาตึญ, ลิดยิตแซ และชาร์เพวิลล์ รวมถึงการวิจารณ์และประณามนโยบายต่างประเทศอื่น ๆ ของสหรัฐจนส่งผลให้ความสัมพันธ์ระหว่างสองประเทศถูกแช่แข็งชั่วคราว
พัลเมอถูกลอบสังหารบนถนนเส้นหนึ่งในสต็อกโฮล์มในวันที่ 28 กุมภาพันธ์ 1986 ถือเป็นเหตุฆาตกรรมผู้นำระดับชาติของสวีเดนครั้งแรกนับตั้งแต่กษัตริย์กุสตาฟที่สามเมื่อปี 1792 เหตุลอบสังหารนี้สร้างแรงสั่นสะเทือนไปทั่วโดยเฉพาะในสแกนดิเนเวีย คริสเตอร์ เพ็ตเตอช็อน ชายคนติดยาในพื้นที่ถูกตัดสินว่าเป็นผู้ก่อเหตุ มีความผิดฐานฆาตกรรม โดยศาลแขวง แต่ต่อมาได้รับการตัดสินให้พ้นโทษ มติเป็นเอกฉันท์โดยศาลอุทธรณ์สเวีย ในวันที่ 10 มิถุนายน 2020 อัยการได้ออกมาให้ข้อมูลกับสื่อประกาศว่ามี "หลักฐานที่มีมูล" ว่าสติก เอิงสเตริม เป็นผู้ก่อเหตุฆาตกรรม อย่างไรก็ตาม เอิงสเตริมฆ่าตัวตายในปี 2000 เจ้าหน้าที่ทางการจึงประกาศว่าการตรวจสอบการเสียชีวิตของพัลเมอถือว่าสิ้นสุดแล้ว การสรุปในปี 2020 ถูกวิจารณ์อย่างหนักจากบรรดานักกฎหมาย ตำรวจ และนักข่าวซึ่งประณามหลักฐานเหล่านั้นว่าเป็นรองและเป็นเพียงพยานแวดล้อมกรณี (circumstantial) รวมถึงอ่อนเกินกว่าจะยืนยันในชั้นศาลได้ต่อให้ผู้ต้องสงสัยยังมีชีวิตอยู่ก็ตาม
อันนา ลินด์

อิลวา อันนา มาริอา ลินด์ (19 มิถุนายน 1957 – 11 กันยายน 2003) เป็นนักการเมืองชาวสวีเดน สังกัดพรรคสังคมประชาธิปไตย อดีตรัฐมนตรีกระทรวงการต่างประเทศตั้งแต่ปี 1998 จนกระทั่งถูกลอบสังหารในปี 2003 และอดีตรัฐมนตรีกระทรวงสิ่งแวดล้อมตั้งแต่ปี 1994 ถึง 1996 เธอเป็นสมาชิกสภาผู้แทนราษฎร ผู้แทนเขตมณฑลเซอเดอร์มันลันด์ จากปี 1982 ถึง 1985 และอีกครั้งในปี 1998 ถึง 2003
การลอบสังหาร.
เมื่อเวลา 16:00 ของวันที่ 10 กันยายน 2003 ขณะเธอกำลังจับจ่ายสินค้าอยู่ที่ส่วนเครื่องแต่งกายสตรีในห้างนอร์ดิสกาโคมปาเนียต ในสต็อกโฮล์ม เพื่อเตรียมตัวสำหรับการโต้วาทีในคืนนั้นภายใต้ประเด็นประชามติว่าด้วยการปรับมาใช้สกุลเงินยูโร ลินด์ถูกแทงเข้าที่หน้าอก, ช่องท้อง และแขนทั้งสองข้าง ระหว่างนั้นเธอไม่ได้อยู่ภายใต้การอารักขาขององครักษ์จากกองรักษาความปลอดภัยสวีเดน เหตุการณ์นี้เป็นที่ถกเถียงขึ้นมาทันที โดยเฉพาะเนื่องมาจากความคล้ายคลึงกับเหตุลอบสังหารนายกรัฐมนตรีและอดีตหัวหน้าพรรคการเมืองซึ่งลินด์สังกัด โอโลฟ พาลเม เมื่อปี 1986
ลินด์ถูกนำตัวส่งไปยังโรงพยาบาลมหาวิทยาลัยคาโรลินสกาในทันที การผ่าตัดและถ่ายเลือดดำเนินไปเป็นเวลาเก้าชั่วโมง รายงานในเวลาต่อมาระบุว่าเธอมีอาการเลือดไหลภายในอย่างหนักและตับได้รับบาดเจ็บ หลังการผ่าตัดสิ้นสุด เธอก็ดีขึ้นโดยทันที อย่างไรก็ตามในหนึ่งชั่วโมงต่อมา เกิดอาการแทรกซ้อน ทำให้เธอต้องได้รับการผ่าตัดเพิ่มเติม จนกระทั่งเมื่อเวลา 05:29 ของวันที่ 11 กันยายน 2003 แพทย์รายงานว่าเธอเสียชีวิต การเสียชีวิตของเธอเป็นข่าวใหญ่ไปทั่วทั้งสหภาพยุโรป
ในวันที่ 24 กันยายน ตำรวจประกาศจับผู้ต้องสงสัยก่อเหตุฆาตกรรม มิไยโล มิไวโลวิช บุคคลเชื้อสายเซอร์เบียที่เกิดในสวีเดน ถึงแม้ความนิยมของลินด์และเวลาที่เกิดเหตุจะประจวบเหมาะกันบ่งชี้ว่าการก่อเหตุนี้มีการเมืองเป็นแรงจูงใจ แต่ฆาตกรกลับปฏิเสธว่านี่ไม่เป็นการแสดงออกทางการเมืองหรือการกระทำทางการเมือง และถึงแม้ว่าหนังสือพิมพ์ท้องถิ่นฉบับหนึ่งจะตีพิมพ์ภาพของเขาขณะกำลังฟังปราศรัยของผู้นำพรรคเสรีชน ลาร์ส เลโยนบอร์ย ขณะที่สวมเสื้อคล้ายกับตัวที่ก่อเหตุฆาตกรรม มิไยโลวิชยอมรับว่าเขาฟังเพียงเพราะรู้สึกเป็นการปราศรัยที่ "รื่นรมย์" (entertaining) และปฏิเสธความเกี่ยวข้องกับการกระทำของเขาโดยสิ้นเชิง ในบทสัมภาษณ์ปี 2011 กับ "เอกซ์เพรสเซน" มิไยโลวิชระบุว่าขณะนั้นเขา "มีความเกลียดชังต่อนักการเมือง[ทุกคน]" และกำลังอยู่ในภาวะหลอนจากยาเสพติด รวมถึงการที่ลินด์เป็นเหยื่อในวันนั้นเป็น "เรื่องบังเอิญ" เท่านั้น
สการ์ดู

สการ์ดู (หรือ Skardu,) เป็นนครในกิลกิต−บัลติสตาน ประเทศปากีสถาน ศูนย์กลางการปกครองของอำเภอสการ์ดู สการ์ดูตั้งอยู่ที่ความสูงราว จากระดับน้ำทะเล กลางเทือกเขาสการ์ดู จุดบรรจบของแม่น้ำสินธุ กับ ชีการ์ สการ์ดูเป็นเมืองประตูสู่บรรดาเขาแปดพันเมตรในเทือกเขาการาโกรัม ซึ่งถูกแบ่งจากเทือกเขาหิมาลัยด้วยแม่น้ำสินธุ
ในอดีต ภูมิภาคสการ์ดูเคยอยู่ภายใต้อิทธิพลของทิเบตนับตั้งแต่ยุคของพระเจ้าซงแจ็นกัมโป ในกลางทศวรรษที่เจ็ด ปรากฏงานเขียนตันตระทั่วไปในพื้นที่จนถึงศตวรรษที่เก้า
ศัพทมูล.
คำว่า "Skardu" เข้าใจว่ามาจากภาษาบัลติ "ที่ราบต่ำระหว่างที่สูงสองที่" ที่สูงสองที่คือนคร ชีการ์ กับ ทะเลสาบสัตปารา
กระถางคบเพลิงโอลิมปิกฤดูร้อน 2020

กระถางคบเพลิงโอลิมปิกฤดูร้อน 2020  สร้างขึ้นสำหรับโอลิมปิกฤดูร้อน 2020 ที่กรุงโตเกียว ประเทศญี่ปุ่น อันที่จริงมีกระถางคบเพลิงสองใบ กระถางคบเพลิงใบแรกอยู่ในกรีฑาสถานแห่งชาติญี่ปุ่นเพื่อใช้ในพิธี (เฉพาะพิธีเปิดและปิด) และกระถางคบเพลิงอีกใบหนึ่งตั้งอยู่ที่ริมน้ำใหม่ของโตเกียวบนคลองอาริอาเกะตะวันตก ซึ่งจุดไฟหลังจากพิธีเปิดและยังคงจุดไฟตลอดการแข่งขัน กระถางคบเพลิงได้รับการออกแบบโดย โอกิ ซาโตะ ดีไซเนอร์ชาวแคนาดา-ญี่ปุ่น ซึ่งเข้าเรียนที่ มหาวิทยาลัยวาเซดะซึ่งเป็นมหาวิทยาลัยเดียวกับ โยชิโนริ ซาไก ซึ่งเป็นผู้จุดไฟกระถางคบเพลิงในปี ค.ศ. 1964 ขั้นบันไดไปสู่กระถางคบเพลิงเป็นสัญลักษณ์ของภูเขาไฟฟูจิ "ได้รับการออกแบบมาเพื่อให้นึกถึงภาพดอกซากุระที่บานสะพรั่ง"
นมัสเตทาวเวอร์

นมัสเตทาวเวอร์ (นมสฺเต ทาวร) เป็นโครงการก่อสร้างตึกระฟ้าความสูง ในมุมไบ ประเทศอินเดีย ที่ถูกยกเลิกโครงการไปแล้ว แผนการก่อสร้างตั้งใจว่าอาคารนี้ประกอบด้วย 63 ชั้น และเป็นทั้งอาคารที่อยู่อาศัยผสมธุรกิจ ภายในจะประกอบด้วยโรงแรมดับเบิลยูขนาด 380 ห้อง, พื้นที่สำนักงาน และพื้นที่ค้าขาย ผลงานออกแบบโดยบริษัทแอตคินส์จากดูไบ การออกแบบทำขึ้นโดยให้คล้ายกับรูปสือสองข้างขณะพนมมือ หรือที่เรียกว่าท่านมัสเตในอินเดีย
กำแพงเมืองหนานจิง

กำแพงเมืองแห่งหนานจิง  ได้รับการออกแบบโดยจักรพรรดิหงหวู่ (ค.ศ. 1328–1398) หลังจากที่เขาก่อตั้งราชวงศ์หมิง (ค.ศ. 1368–1644) และสถาปนาหนานจิงเป็นเมืองหลวงในปี ค.ศ. 1368 เพื่อรวบรวม อธิปไตยและปกป้องเมืองจากโจรสลัดชายฝั่ง เขาได้นำคำแนะนำของที่ปรึกษา ซู เฉิง มาใช้ในการสร้างกำแพงเมืองที่สูงขึ้น เพิ่มกลยุทธ์ในการสำรองอาหาร และเลื่อนพิธีราชาภิเษก การก่อสร้างกำแพงต้องใช้แรงงาน 200,000 คนในระยะเวลา 21 ปีจึงจะแล้วเสร็จ มีการเคลื่อนย้ายดินประมาณ 7 ล้านลูกบาศก์เมตร กำแพงเมืองหนานจิงเป็นหนึ่งในกำแพงเมืองที่ใหญ่ที่สุดที่เคยสร้างมาในประเทศจีน เมืองหนานจิงที่ปิดล้อมมีพื้นที่ประมาณ 55 ตารางกิโลเมตร
ศูนย์กีฬาโอลิมปิกซีอาน

ศูนย์กีฬาโอลิมปิกซีอาน  เป็นศูนย์กีฬาที่มีสนามกีฬาอเนกประสงค์ โรงยิม และศูนย์กีฬาทางน้ำ ตั้งอยู่ในเมืองซีอาน มณฑลฉ่านซี ประเทศจีน
อาคารเปิดในเดือนตุลาคม พ.ศ. 2563 ศูนย์กีฬาโอลิมปิกซีอานเป็นสถานที่สำหรับการแข่งขันกรีฑาและกีฬาทางน้ำของกีฬาแห่งชาติจีนปี พ.ศ. 2564 รวมถึงพิธีเปิดและปิด
เรย์-แบน

เรย์-แบน  เป็นแบรนด์แว่นตากันแดดและแว่นตาสุดหรูที่สร้างขึ้นในปี ค.ศ. 1936 โดย บอชแอนด์ลอมบ์ แบรนด์นี้มีแว่นกันแดดที่มีชื่อเสียงในรุ่น เวย์เฟเรอร์ และ เอวิเอเตอร์ ในปี ค.ศ. 1999 บอชแอนด์ลอมบ์ได้ขายแบรนด์ให้กับ ลักซอตติกากรุ้ป ซึ่งเป็นกลุ่มบริษัทแว่นตาของอิตาลีด้วยมูลค่าตามรายงาน 640 ล้านเหรียญสหรัฐ
บริษัทรถไฟฮกไกโดใต้

บริษัทรถไฟฮกไกโดใต้  เป็นบริษัทรถไฟภาคที่สามที่ตั้งอยู่ในเฮาโกดาเตะ จังหวัดฮกไกโด ประเทศญี่ปุ่น
โดยกรรมสิทธิ์ในหุ้นแบ่งตามสัดส่วน ดังนี้
สายโดนันอิซาริบิเท็ตสึโด.
บริษัทเข้าควบคุมการดำเนินงานผู้โดยสารสายเอซาชิของบริษัทรถไฟฮกไกโด (เจอาร์ ฮกไกโด) ระหว่างสถานีรถไฟคิโกไนและสถานีรถไฟโกเรียวกากุหลังจากเริ่มดำเนินการฮกไกโดชิงกันเซ็งเมื่อวันที่ 26 มีนาคม ค.ศ. 2016 จากนั้นจึงเปลี่ยนชื่อเป็นสายโดนันอิซาริบิเท็ตสึโด (道南いさりび鉄道線)
สถานี.
ทุกสถานีอยู่ในจังหวัดฮกไกโด
ทาง: ∥: ทางคู่, ∨: ทางคู่สิ้นสุด, ◇: มีจุดสับราง |: ไม่มีจุดสับราง
ล้อขับเคลื่อน.
ณ วันที่ 1 เมษายน ค.ศ. 2016 บริษัทได้ดำเนินการรถดีเซลราง (DMU) คิฮะ 40 ซีรีส์ จำนวนเก้าขบวน ซึ่งเดิมเป็นของเจอาร์ ฮกไกโด
ประวัติ.
บริษัทนี้ได้รับการก่อตั้งขึ้นเมื่อวันที่ 21 กรกฎาคม ค.ศ. 2005 ในชื่อ"ฮกไกโดชีกิเฮโกไซไรเซ็งจุนบิคาบูชิกิไกฉะ" (北海道道南地域並行在来線準備株式会社) ครั้นวันที่ 24 ธันวาคม ค.ศ. 2014 ได้มีการประกาศชื่อปัจจุบัน และเมื่อวันที่ 22 มีนาคม ค.ศ. 2015 ได้มีการเปิดตัวโลโก้ โดยเริ่มมีรายได้จากการให้บริการในเดือนมีนาคม ค.ศ. 2016 ควบคู่ไปกับการเปิดตัวของฮกไกโดชิงกันเซ็ง
วรรณา สวัสดิ์ศรี

วรรณา สวัสดิ์ศรี (เกิดใน พ.ศ. 2486) เป็นนักเขียนชาวไทยที่แต่งภายใต้นามปากกา ศรีดาวเรือง โดยเป็นลูกสาวของพนักงานรถไฟกับคนค้าในตลาดที่จังหวัดพิษณุโลก มีชื่อเกิดว่า วรรณา ทรรปนานนท์ เธอเรียนไม่จบเพราะปัญหาเศรษฐกิจของครอบครัว และไปทำงานที่กรุงเทพตอนอายุ 12 ขวบ ในช่วง พ.ศ. 2516 ถึง 2519 เธอแต่งเรื่องสั้นหลายเรื่องเกี่ยวกับชีวิตของคนจนและผู้ที่ไม่ได้รับสิทธิพิเศษในสังคมไทย เรื่องราวของเธอกลายเป็นบทบาทสำคัญในการพัฒนาแนววรรณกรรมเพื่อชีวิตของไทย ใน พ.ศ. 2526 ชุดสะสมเหล่าถูกเผยแพร่ภายใต้ชื่อ "แก้วหยดเดียว" เรื่องต่อมาที่เธอได้แต่งในนามศรีดาวเรืองได้แก่ "มัทรี" (2530) และ "แม่สาลู" (2536) ที่มีเนื้อหาเกี่ยวกับปัญหาทางเพศ ผลงานของเธอถูกแปลไปเป็นภาษาอังกฤษ, ฝรั่งเศส, เยอรมัน, เดนมาร์ก, โปรตุเกส และญี่ปุ่น
เธอแต่งงานกับสุชาติ สวัสดิ์ศรี บรรณาธิการ นักเขียน และศิลปินคนสำคัญของไทย
ไอกี อามาดี

ไอกีชุกวู ปรินซ์ อามาดี (เกิด 26 พฤศจิกายน พ.ศ. 2522) เป็นนักพากย์เสียงชาวไนจีเรีย เขามีชื่อเสียงจากการพากย์เสียงตัวละครในเรื่อง "แน็ก" และ "แน็ก 2" และอาโตรไซตัสตัวร้ายของดีซีคอมิกส์ในเรื่อง "อินฟินิตไครซิส" และ "อินจัสติซ 2" เขายังให้เสียงพากย์ของ จาวิก ในเรื่อง "แมสส์เอฟเฟกต์ 3", Angor Rot ในเรื่อง "", และ เชา คาห์น กับ ไซแรกซ์ ในเรื่อง "มอร์ทัลคอมแบต 11" เขายังเป็นบิดาผู้ก่อตั้ง MOPAC
กากาวินบาราตายุดดา

กากาวินบาราตายุดดา (อักษรโรมัน: Kakawin Bhāratayuddha; #เปลี่ยนทาง) เป็นกวีภาษาชวาเก่าในหนังสือบางส่วน ("ปรวะ") ของ"มหาภารตะ" แต่งโดยมปู เซอดะฮ์กับมปู ปานูลุฮ์ พี่/น้องชายของเขา ตามมาตรอินเดีย ("กาวยะ" หรือ "กากาวิน") โดยเซอดะฮ์เริ่มเขียนในวันที่ 6 พฤศจิกายน ค.ศ. 1157 และทำเสร็จโดยปานูลุฮ์#เปลี่ยนทาง ปีที่เขียนตามเลขอักษรคือ "sanga-kuda-śuddha-candramā" ซึ่งเขียนเป็นรูปตัวเลขเป็น 1079 ศก ซึ่งเท่ากับ ค.ศ. 1157 ภารตะยุทธ์หมายถึง "สงครามของอินเดีย" หรือ "สงครามภรัต"
เนื้อเรื่องในหนังสือกล่าวถึงสงครามครั้งใหญ่ระหว่างปาณฑพกับเการพที่ทุ่งกุรุ
บรรณานุกรม.
<templatestyles src="Reflist/styles.css" />
บียาแวบวอตา (เทศมณฑลลิปนอ)

บียาแวบวอตา ([ˈbjawɛ ˈbwɔta]) เป็นหมู่บ้านในอำเภอบอบรอฟนีกี เทศมณฑลลิปนอ จังหวัดกูยาวือ-ปอมอแช บริเวณภาคกลางตอนบนของประเทศโปแลนด์ โดยอยู่ห่างจากบอบรอฟนีกีไปทางเหนือประมาณ ห่างจากลิปนอไปทางตะวันตกประมาณ และห่างจากทอรูนไปทางตะวันออกเฉียงใต้ประมาณ
วัดท่าขนุน

วัดท่าขนุน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าขนุน อำเภอทองผาภูมิ จังหวัดกาญจนบุรี มีพื้นที่ 59 ไร่ 2 งาน 30 ตารางวา 
ประวัติ.
วัดท่าขนุนตั้งชื่อตามท่าเรือ เป็นที่หมายสำคัญคือมีต้นขนุนอยู่หลายต้นจึงเรียกกันว่า "ท่าขนุน" ในนิราศท่าดินแดง ซึ่งพระบาทสมเด็จพระพุทธยอดฟ้าจุฬาโลกมหาราช ทรงพระราชนิพนธ์ขึ้นเมื่อ พ.ศ. 2329 ได้กล่าวถึงจังหวัดกาญจนบุรีในนามเดิมว่า "เมืองปากแพรก" ทรงยกทัพเรือขึ้นไปถึง "เมืองไทรโยค" แล้วจึงเปลี่ยนเป็นทัพบก ยกไปตั้งค่ายที่ "ด่านท่าขนุน" แล้วบุกโจมตีกองทัพพม่าที่ท่าดินแดง เห็นได้ว่ามีท่าขนุนก็เป็นเมืองหน้าด่านอยู่แล้ว จึงสันนิษฐานว่ามีวัดท่าขนุนตั้งอยู่แล้ว แต่หลักฐานปรากฏชัดโดยได้กล่าวถึงวัดท่าขนุนเมื่อครั้งที่พระเจ้าบรมวงศ์เธอ พระองค์เจ้าอรประพันธ์รำไพ และพระเจ้าบรมวงศ์เธอ พระองค์เจ้าอดิศัยสุริยาภา สองพระราชธิดาในพระบาทสมเด็จพระจุลจอมเกล้าเจ้าอยู่หัวกับเจ้าจอมมารดาอ่อน เสด็จมาประพาสป่าทองผาภูมิ ในการเสด็จครั้งหลังนี้ ทั้งสองพระองค์ได้ทูลขอพระราชทานพระพุทธรูปรัชกาล ขนาดหน้าตักประมาณ 1 ศอก 2 องค์ และธรรมาสน์ทรงบุษบกฝีมือช่างหลวง ถอดประกอบได้ทุกชิ้น จากในหลวงรัชกาลที่ 7 มาถวายแก่หลวงปู่พุก อุตฺตมปาโล อดีตเจ้าอาวาสวัดท่าขนุน เมื่อ พ.ศ. 2472
ถึงกระนั้นกรมการศาสนาระบุว่า วัดท่าขนุนตั้งเมื่อ พ.ศ. 2473 ชาวบ้านเรียกว่า วัดหลวงพ่อสาย เดิมเป็นที่ดินของตระกูลนกเล็กได้ถวายแก่หลวงปู่พุก อุตฺตมปาโล เพื่อสร้างวัด ต่อมาพระอาจารย์ไตแนมซึ่งเป็นชาวกะเหรี่ยง เป็นเจ้าอาวาสและได้พัฒนาวัดโดยการสร้างมณฑปพระพุทธบาท ผู้ให้ความอุปถัมภ์คือ ผู้ใหญ่บ้านทม หงสาวดี เมื่อพระอาจารย์ไตแนมมรณภาพลง วัดท่าขนุนได้กลายเป็นวัดร้างไปชั่วระยะหนึ่ง จนกระทั่งหลวงปู่สาย อคฺควํโส (พระครูสุวรรณเสลาภรณ์) เดินธุดงค์มาจากจังหวัดนครสวรรค์ และปักกลดพักที่วัดร้าง ชาวบ้านเกิดความเลื่อมใสจึงได้นิมนต์ท่านอยู่จำพรรษา และพัฒนาวัดสร้างเสนาสนะเพิ่มขึ้น จนกลายเป็นวัดประจำอำเภอทองผาภูมิมาจนทุกวันนี้
ต่อมา พ.ศ. 2535 หลวงปู่สาย อคฺควํโส ได้มรณภาพลง ทำให้เสนาสนะทั้งหลายได้ทรุดโทรมลง จนถึง พ.ศ. 2545 พระราชธรรมโสภณรักษาการเจ้าคณะจังหวัดกาญจนบุรีในขณะนั้น ได้มีบัญชาให้พระครูวิลาศกาญจนธรรมมาพัฒนาวัดท่าขนุน จนมีเสนาสนะที่สมบูรณ์ขึ้นอีกครั้ง
อาคารเสนาสนะ.
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2497 กว้าง 3 วา ยาว 9 วา ได้รับพระราชทานวิสุงคามสีมา เมื่อวันที่ 24 กุมภาพันธ์ พ.ศ. 2498 พระพุทธเจติยคีรี เป็นพระเจดีย์ศิลปะพม่า สร้างเมื่อ พ.ศ. 2534 ตั้งอยู่บนยอดเขาภายในพื้นที่วัด พระเจดีย์ 80 พรรษา สร้างเมื่อ พ.ศ. 2536
ปูชนียวัตถุมีธรรมาสน์ทรงบุษบก สร้างจากไม้แกะสลักทั้งองค์ ถอดประกอบได้ทุกชิ้น ได้รับการขึ้นทะเบียนเป็นโบราณวัตถุของกรมศิลปากร พระพุทธรูปรัชกาล 2 องค์ ศิลปะรัตนโกสินทร์ตอนปลาย ขนาดหน้าตัก 1 ศอก จำนวน 2 องค์ พระพุทธรูปศิลปะล้านช้าง ขนาดหน้าตัก 1 ศอก ไม่ทราบที่มา และรอยพระพุทธบาทจำลอง หล่อจากสัมฤทธิ์ ขนาดกว้าง 1 ศอก ยาว 3 ศอก ไม่ทราบที่มา
แหล่งโบราณคดี.
บริเวณวัดยังเป็นแหล่งโบราณคดี มีลักษณะเป็นเนินดินขนาดใหญ่อยู่ริมแม่น้ำแควน้อย สันนิษฐานว่าเป็นที่ตั้งทัพของฝ่ายไทยในสงครามรบพม่าที่ท่าดินแดง (พ.ศ. 2329) เพราะมีปราการทางธรรมชาติคือ แม่น้ำแควน้อยไหลผ่านทางด้านตะวันตกเฉียงเหนือ ส่วนทางด้านทิศตะวันออกและทิศใต้มีภูเขาล้อมรอบ พบหลักฐานทางโบราณคดีที่เกี่ยวกับเครื่องถ้วยจีนที่มักจะใช้ในกองทัพของบรรดาแม่ทัพนายกอง โดยเฉพาะกษัตริย์
โบราณวัตถุที่พบ คือ เศษภาชนะดินเผาเนื้อหยาบ เผาด้วยอุณหภูมิต่ำ เศษภาชนะดินเผาเนื้อแกร่ง เผาด้วยอุณหภูมิสูงชนิดเคลือบสีน้ำตาลทั้งด้านนอกและด้านใน และเครื่องถ้วยจีน สมัยราชวงศ์หมิงและราชวงศ์ชิง
วัดตะคร้ำเอน

วัดตะคร้ำเอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะคร้ำเอน อำเภอท่ามะกา จังหวัดกาญจนบุรี มีเนื้อที่ 22 ไร่ 2 งาน 24 ตารางวา
วัดตะคร้ำเอนสร้าง พ.ศ. 2498 โดยคหบดีทองหล่อ เช็งสุธา ได้เกิดศรัทธาจะสร้างพระพุทธรูป รวม 113 องค์ ในช่วงวันวิสาขบูชาเพื่อเป็นพุทธบูชาในปีที่จะครบกึ่งพุทธกาล โดยเมื่อ พ.ศ. 2500 หลวงพ่อเจ้าอาวาส พระครูประกาศสุนทรกิจ (หลวงพ่อสนธิ์) ได้ไปรับพระพุทธรูป และอัญเชิญประดิษฐานเป็นพระประธานในอุโบสถ ราว พ.ศ. 2503–2504 หลวงพ่อเจ้าอาวาสได้นิมิตอยู่บ่อยครั้งว่า หลวงพ่อพระประธานไม่ประสงค์จะอยู่ในอุโบสถอยากจะอยู่หน้าอุโบสถ จึงได้อัญเชิญมาประดิษฐาน ณ หน้าอุโบสถ เมื่อองค์พระลอกหลุดจึงคิดปิดทองอีก แต่หลวงพ่อท่านประสงค์สีดำคงความสภาพเดิม จึงคงสภาพเดิมไว้ ชาวบ้านจึงเรียกว่า "หลวงพ่อดำ" หลวงพ่อดำ เป็นพระพุทธรูปปางมารวิชัยผสมผสานลักษณะอู่ทองประยุกต์ องค์พระเป็นสีดำสนิท หน้าตักกว้างประมาณ 44 นิ้ว 
วัดตะคร้ำเอนเป็นศูนย์การอบรมคุณธรรม จริยธรรม สำหรับนักเรียน เยาวชน และประชาชน เป็นศูนย์กลางจัดกิจกรรมส่งเสริม ประเพณี วัฒนธรรม และภูมิปัญญาพื้นบ้าน มีพิพิธภัณฑ์วัดตะคร้ำเอนจัดแสดงในวิหารวัดตะคร้ำเอน (หลวงพ่อดำ) เป็นวิหารที่สร้างเลียนแบบศิลปะลพบุรี จัดแสดงของเก่า เช่น ธนบัตรเก่า เงินเหรียญสมัยโบราณ อาวุธปืน เครื่องดินประเภทหม้อ ไห ถ้วย ชาม ฯลฯ
วัดท่าเรือ (จังหวัดกาญจนบุรี)

วัดท่าเรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเรือ อำเภอท่ามะกา จังหวัดกาญจนบุรี
วัดท่าเรือสร้างขึ้นเมื่อประมาณ พ.ศ. 2408 โดยหลวงจงภักดี (ต้นสกุลพันธุ์ภักดี) เป็นผู้สร้าง บริเวณวัดตั้งอยู่บริเวณเดียวกับสถานที่เป็นที่ตั้งของท่าเรือสำคัญในอดีตที่เรียกว่า "ท่าเรือพระแท่น" เป็นที่พักของเรือที่ใช้สัญจรขึ้นล่องขนถ่ายสินค้าและเป็นท่าเรือสำคัญในการเดินทางไปนมัสการพระแท่นดงรัง เมื่อสร้างวัดเสร็จแล้วไม่มีพระพุทธรูปที่จะบูชาประจำวัด จึงไปอาราธนาพระพุทธรูปจากอุโบสถร้างที่งบ้านท่าสารอยู่เหนือจากตำบลท่าเรือขึ้นไปตามลำน้ำประมาณ 1 กิโลเมตร เป็นพระประธานในอุโบสถ ขนานนามว่า "หลวงพ่อเพชร" เป็นพระพุทธรูปศิลปะอยุธยา ปางขัดสมาธิ สร้างด้วยศิลาแดง ขนาดหน้าตัก 29 นิ้ว มีลักษณะพุทธศิลปแตกต่างจากองค์อื่น ๆ คือ มีพระพักตร์ที่ดุ มีพระศก (เกศา) เป็นหนามขนุน ซึ่งบ่งบอกว่าสร้างในสมัยอู่ทอง รวมไปถึงยอดพระเกตุบนสุด ก็เป็นลักษณะหนามขนุนด้วย
อุโบสถน่าจะสร้างราว พ.ศ. 2460 เนื่องจากกระเบื้องหลังคาโบสถ์เดิมมุงเป็นตัวเลข 2460 ได้รับการบูรณปฏิสังขรณ์มาหลายคราว แต่โดยภาพรวมถือว่ายังไม่มีการเปลี่ยนแปลงโครงสร้างโดยรวมนัก อุโบสถมีลักษณะก่ออิฐถือปูน ตั้งอยู่บนฐานปัทม์ มีพาไลยื่นออกมารองรับด้านหน้าอุโบสถ ทางเข้าออกพาไลมี 2 ช่องทาง ทางด้านทิศเหนือและทิศใต้ มีประตูทางเข้ามี 2 ช่อง กำแพงด้านทิศตะวันตกทึบ ช่องหน้าต่างมีด้านละ 2 ช่อง หลังคาอุโบสถเป็นหลังคาซ้อน 2 ชั้น มุงกระเบื้อง เครื่องลำยองเป็นปูนทั้งหมด ช่อฟ้าปากครุฑ หางหงส์เป็นแบบนาคเศียรเดียว หน้าบันด้านหน้าและหลังเป็นปูนปั้นเขียนสีลายพรรณพฤกษา ตรงกลางมีรูปปูนปั้นเทพพนมเช่นเดียวกัน ภายนอกอุโบสถมีกำแพงแก้วล้อมรอบ และเจดีย์อนุสาวรีย์บรรจุเถ้าอัฐิที่ชาวบ้านสร้างขึ้นค่อนช้างหนาแน่น แต่ปัจจุบันได้ถูกรื้อถอนออกไปทั้งหมด เนื่องจากทางวัดต้องการใช้พื้นที่บางส่วนในการก่อสร้างศาลาทรงจัตุรมุขหลังใหม่
วัดท่าเรือ (จังหวัดภูเก็ต)

วัดท่าเรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีสุนทร อำเภอถลาง จังหวัดภูเก็ต มีที่ดินตั้งวัดเนื้อที่ 47 ไร่ 2 งาน 4 ตารางวา มีที่ธรณีสงฆ์ 1 แปลง เนื้อที่ 8 ไร่ 2 งาน 3 ตารางวา 
วัดท่าเรือสร้างขึ้นเมื่อวันที่ 5 เมษายน พ.ศ. 2330 เดิมมีนามว่า วัดนอก คู่กับ "วัดใน" ตั้งอยู่ในหมู่บ้านเดียวกันซึ่งปัจจุบันได้กลายเป็นวัดร้างไปแล้ว ในอดีตวัดนอกก็เคยเป็นวัดร้างระยะหนึ่ง ได้มีการบูรณะพัฒนาให้เป็นวัดมีพระสงฆ์ และได้รับพระราชทานวิสุงคามสีมาครั้งหลังเมื่อวันที่ 8 มิถุนายน พ.ศ. 2524 ในด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2520
อาคารเสนาสนะที่สำคัญ ได้แก่ อุโบสถกว้าง 9 เมตร ยาว 24 เมตร สร้างเมื่อ พ.ศ. 2526 ภายในใช้หินอ่อนทั้งหมด ประตูหน้าต่างแกะสลักเป็นภาพพระเวสสันดรชาดก ภายในมีพระประธานขนาดพระเพลากว้าง 3 เมตร ศาลาการเปรียญ กว้าง 9 เมตร ยาว 19 เมตร สร้าง พ.ศ. 2523 ภายในใช้หินอ่อนทั้งหมด หอสวดมนต์กว้าง 10 เมตร ยาว 17 เมตร สร้าง พ.ศ. 2525 เป็นอาคารคอนกรีต กุฏิสงฆ์จำนวน 15 หลัง เป็นอาคารคอนกรีตทั้งหมด
วัดท่าเรือ (จังหวัดปราจีนบุรี)

วัดท่าเรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไม้เค็ด อำเภอเมืองปราจีนบุรี จังหวัดปราจีนบุรี มีที่ดินตั้งวัดเนื้อที่ 6 ไร่ 1 งาน 4 ตารางวา ปัจจุบัน พระอธิการมงคล เขมงฺกโร ดำรงตำแหน่งเจ้าอาวาส
วัดท่าเรือ หรือป้ายวัดเขียนว่า วัดท่าเรือล่างเจริญผล ตั้งเมื่อวันที่ 15 เมษายน พ.ศ. 2471 ที่ตั้งวัดแต่เดิมเป็นที่สาธารณะ ต่อมานายหลงกับนางสมเกียรติ เป็นผู้มีจิตศรัทธาถวายที่ดินประมาณ 16 ไร่ เพื่อสร้างวัด โดยได้ชักชวนชาวบ้านร่วมกันสร้างวัด มีนายอัน ทวียศ นางสวาสดิ์ นายน้อย นายตี่ เป็นผู้นำในการก่อสร้าง ในสมัยปัจจุบันมีนายเหมือน ธรรมวงษา นายล้อม ขยันงาน และนายเชิด ภักดีได้ช่วยกันดูแลบำรุงรักษาวัด วัดได้รับพระราชทานวิสุงคามสีมา เมื่อวันที่ 20 เมษายน พ.ศ. 2482 เขตวิสุงคามสีมา กว้าง 8 เมตร ยาว 14 เมตร วัดได้รับพระราชทานวิสุงคามสีมาครั้งหลังเมื่อวันที่ 18 ธันวาคม พ.ศ. 2544
วัดลำบัวลอย

วัดลำบัวลอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเรือ อำเภอปากพลี จังหวัดนครนายก มีเนื้อที่ตั้งวัด 18 ไร่ 25 ตารางวา ปัจจุบันมีพระอธิการสวย ฐิตญาโณ เป็นเจ้าอาวาส
วัดลำบัวลอยตั้งเมื่อ พ.ศ. 2480 ได้รับพระราชทานวิสุงคามสีมา เมื่อวันที่ 24 ตุลาคม พ.ศ. 2521 มีสมัยหนึ่งที่วัดอยู่ในสภาพเสื่อมโทรม จนหลวงพ่อสนิท ยสินฺทโร ได้ออกธุดงค์มาจำพรรษาที่วัดนี้จนได้เป็นเจ้าอาวาส ท่านได้สร้างวัตถุมงคลให้ญาติโยมนำไปบูชาเช่นนกสาริกา จระเข้และพญาเรือนเต่า วัตถุมงคลที่หลวงพ่อสนิทสร้างขึ้นมา ชาวบ้านเล่าขานกันว่ามหัศจรรย์มากโดยเฉพาะพญาเรือนเต่าท่านแกะสลักด้วยหินเป็นกริ่งห้อยคอและบูชาในบ้าน
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2516 ศาลาการเปรียญ สร้างเมื่อ พ.ศ. 2516 หอสวดมนต์ สร้างเมื่อ พ.ศ. 2537 ศาลาอเนกประสงค์ สร้างเมื่อ พ.ศ. 2539 หอระฆัง ศาลากลางน้ำ และหอไตร ปูชนียวัตถุที่สำคัญ ได้แก่ พระพุทธรูปปางต่าง ๆ จำนวน 101 องค์ วัดมีเจดีย์กลางน้ำบรรจุพระบรมสารีริกธาตุ เป็นเจดีย์แปดเหลี่ยมชั้นเดียวหลังคายอดแหลม มีสะพานเดินเข้าเจดีย์ยาว 52 เมตร มีราวสะพาน เสาไฟติดหงส์ทุกต้น
อินฟันเตอัลวาโร ดยุกแห่งกัลลิเอรา

อินฟันเตอัลวาโร ดยุกแห่งกัลลิเอรา  ประสูติเมื่อวันที่ 20 เมษายน ค.ศ. 1910 เป็นพระโอรสองค์โตใน อินฟันเตอังฟองซู ดยุกแห่งกัลลิเอรา และ เจ้าหญิงเบียทริซแห่งซัคเซิน-โคบวร์คและโกทา พระบิดาของพระองค์ทรงสืบเชื้อสายมาจาก พระเจ้าหลุยส์-ฟีลิปที่ 1 แห่งฝรั่งเศส เป็นพระราชปนัดดาใน 3 พระมหากษัตริย์ คือ จักรพรรดิอะเลคซันดร์ที่ 2 แห่งรัสเซีย สมเด็จพระราชินีนาถวิกตอเรีย และ สมเด็จพระราชินีนาถอิซาเบลที่ 2 แห่งสเปน พระองค์จึงมีสิทธิ์ในการสืบราชบัลลังก์สหราชอาณาจักร เมื่อแรกประสูติ เมื่อแรกประสูติ เจ้าชายอาลอนโซ และ เจ้าชายอาดอลโฟ พระอนุชาทั้ง 2 ดำรงพระอิสริยยศ เจ้าชายแห่งออร์เลอ็อง ต่างจากพระองค์ที่ดำรงพระอิสริยยศ อินฟันเตแห่งสเปน เนื่องจากต้องทรงสืบตำแหน่งของพระบิดา พระองค์ดำรงพระอิสริยยศ ดยุกแห่งกัลลิเอรา พระองค์ที่ 6 ภายหลังการสิ้นพระชนม์ของพระบิดา พระองค์ยังเป็นพระอัยกา (ปู่) ใน อังฟองซู เด ออร์เลอ็อง-บูร์บง ดยุกแห่งกัลลิเอรา คนปัจจุบัน
พระองค์ทรงเสกสมรสกับคาร์ลา ปาโรดี-เดลฟิโน (ประสูติ 13 ธันวาคม ค.ศ. 1909 ใน เมืองมิลาน ประเทศอิตาลี - 27 กรกฎาคม ค.ศ. 2000 ที่เมืองซันลูการ์ ประเทศสเปน) น้องสาวของดอนนา เอเลนา เซอร์รา ดัชเชสแห่งกัสซาโน ธิดาทั้งสองของลีโอปอลโด จิโรลาโม ปาโรดี-เดลฟิโน วุฒิสมาชิกแห่งราชอาณาจักร ขุนนางแห่งอิตาลี ผู้บัญชาการเครื่องราชอิสริยาภรณ์สันตะสำนักของนักบุญเกรกอรีมหาราช และอัศวินแห่งมงกุฎแห่งอิตาลี กับ ลูซี เฮนนี เมื่อวันที่ 10 กรกฎาคม ค.ศ. 1937 ที่กรุงโรม ประเทศอิตาลี มีพระบุตรดังนี้
สวนพฤกษศาสตร์ดอยสุเทพ 60 พรรษามหาราชินี

สวนพฤกษศาสตร์ดอยสุเทพ 60 พรรษา มหาราชินี เป็นสวนพฤกษศาสตร์ ตั้งอยู่ที่เขตอุทยานแห่งชาติดอยสุเทพ-ปุย และป่าสงวนแห่งชาติพิเศษป่าดอยสุเทพ ท้องที่ตำบลหนองควาย อำเภอหางดง จังหวัดเชียงใหม่
สวนกล้วยไม้.
รายซื่อกล้วยไม้ที่ปล่อยสู่ธรรมชาติ.
รายซื่อกล้วยไม้ที่ปล่อยสู่ธรรมชาติ (Orchidaceae)
รายขื่อต้นไม้ที่ปล่อยกล้วยไม้.
รายขื่อต้นไม้ที่ปล่อยกล้วยไม้ บริเวณพึ้นที่สวบรวมพรรณไม้ป่า 60 พรรษามหาราชินีภาคเหนือ
สวนต้นไม้ประจำจังหวัด.
บัญชีรายชื่อพันธุ์ไม้มงคลพระราชทานประจำจังหวัด
อังฟองซู เด ออร์เลอ็อง-บูร์บง ดยุกแห่งกัลลิเอรา

อังฟองซู เด ออร์เลอ็อง-บูร์บง ดยุกแห่งกัลลิเอรา  เกิดเมื่อวันที่ 5 มกราคม พ.ศ. 2511 เป็นบุตรชายใน ดอน อังฟองซู เด ออร์เลอ็อง-บูร์บง อีปาโรดิ ดิลฟิโน และ เอเมอร์เลีย เฟอร์รารา-ปิญาเตลลี เป็นพระนัดดาใน อินฟันเตอัลวาโร ดยุกแห่งกัลลิเอรา พระปนัดดาใน เจ้าหญิงเบียทริซแห่งซัคเซิน-โคบวร์คและโกทา โดยเขาสืบเสื้อสายมาจาก สมเด็จพระราชินีนาถวิกตอเรีย และ สมเด็จพระราชินีนาถอิซาเบลที่ 2 แห่งสเปน เขาจึงมีสิทธิ์ในการเป็นสมาชิกพระราชวงศ์สเปน และมีสิทธิ์ในการสืบราชบัลลังก์สหราชอาณาจักร มีน้องชาย 1 คน คือ
เขากลายเป็น ดยุกที่ 7 แห่งกัลลิเอรา แทนบิดา ซึ่งถึงแก่กรรมลงเมื่อวันที่ 6 กันยายน พ.ศ. 2518 ภายหลังการสิ้นพระชนม์ลงของ อินฟันเตอัลวาโร ดยุกแห่งกัลลิเอรา พระอัยกา (ปู่) ของเขา
อังฟองซู เด ออร์เลอ็อง-บูร์บง ดยุกแห่งกัลลิเอรา สมรสกับ เวโรนิก กอเดส เมื่อวันที่ 28 มีนาคม พ.ศ. 2537 หลังจากแต่งงานกันเจ็ดปี พวกเขาหย่ากันใน พ.ศ. 2544 มีบุตรชาย 1 คน
นิราศท่าดินแดง

นิราศท่าดินแดง หรือ กลอนเพลงยาวนิราศ เรื่องรบพม่าที่ท่าดินแดง เป็นกลอนเพลงยาวประเภทนิราศ พระราชนิพนธ์ในพระบาทสมเด็จพระพุทธยอดฟ้าจุฬาโลกมหาราช ทรงพระราชนิพนธ์วรรณกรรมเรื่องนี้ขึ้นเมื่อคราวเสด็จกรีธาทัพหลวงพร้อมด้วยสมเด็จพระบวรราชเจ้ามหาสุรสิงหนาท ไปตีพม่าที่ท่าดินแดง ปลายลําน้ําไทรโยค เมืองกาญจนบุรี เมื่อ พ.ศ. 2329 
เนื้อหา.
เนื้อหาโดยรวม ตอนต้นพรรณนาความรู้สึกที่ต้องจากนางไปไกล โดยนางที่ผู้ประพันธ์ทรงถวิลหานั้น เป็นการถวิลหาอาวรณ์ถึงเหล่าสตรีนางในโดยรวม มิได้กล่าวอย่างเฉพาะเจาะจง หลังจากนั้นพรรณนาระยะทางเสด็จฯ ซึ่งการกรีธาทัพหลวงในครั้งนี้ เป็นการเสด็จทางชลมารค เนื้อหากล่าวชมความงามของธรรมชาติสลับกับการหวนนึกถึงนาง ในตอนท้ายกล่าวถึงการรบกับพม่าที่ท่าดินแดง 
เส้นทางเริ่มต้นจากกองทัพหลวงยกออกจากกรุงเทพ เมื่อวันแรมเก้าค่ำ เดือนสาม เวลาย่ำรุ่ง ผ่านมาทางด่านดาลมาถึงนางนองแล้วผ่านโขลนทวาร ซึ่งตั้งอยู่ตรงวัดไทร เขตจอมทอง หลังจากนั้นมาถึงคลองมหาไชยแล้วเข้าเขตเมืองสาครบุรี (สมุทรสาคร) จากนั้นผ่านมาทางบ้านบ่อนางขวางจนถึงย่านชื่อ ผ่านคลองสุนักข์ใน เข้าสู่สมุทรบุรี (สมุทรสงคราม) จนถึงตำบลบางกุ้ง หลังจากนั้นผ่านย่านบ้านนกแขวก เข้าสู่บ้านบำหรุ แล้วเข้าเขตเมืองราชบุรี ไปถึงท่าราบ ผ่านตำบลเจ็ดเสมียนมาถึงท่าลาด เดินทางต่อถึงบ้านม่วงชุม ผ่านมาทางปากแพรกจนมาถึงแก่งหลวงศิลาดาล หลังจากนั้นเดินทางต่อมาอีกสองวันถึงวังยางแล้วผ่านมาถึงบางลาน เดินทางต่อมาถึงน้ำตก ผ่านมาพบศาลเทพารักษ์ซึ่งเป็นศาลที่ตั้งอยู่ปากน้ำ หลังจากนั้นมาถึงวังนางตะเคียน ไปเขาท้องไอยราหลังจากนั้นถึงไทรโยค เดินทางต่อมาถึงด่านขนุน ตำบลท่าดินแดง ตําบลสามสบ ตามลําดับ
เมื่อกองทัพหลวงมาถึงด่านท่าขนุนแล้ว ก็ได้ตั้งค่ายบริเวณเชิงเขา ณ ที่นั้น หลังจากตั้งค่ายแล้วทรงมีรับสั่งให้ไพร่พลอันประกอบด้วย ลาว มอญ เขมร และไทย เข้าโจมตีทัพพม่าที่ตั้งอยู่ที่ค่ายดินแดง เมื่อทหารเข้ารบพุ่งเป็นเวลาสามวันทัพพม่าก็แตกพ่าย ปรากฎว่าไทยเป็นฝ่ายชนะ ทรงให้ติดตามพม่าที่หลบหนีไปจนถึงลำน้ำแม่กษัตริย์ การสงครามที่ท่าดินแดงจึงยุติลง
Mesoglicola

Mesoglicola เป็นสกุลของสัตว์พวกกุ้งกั้งปูที่อยู่ในวงศ์ Mesoglicolidae มีเพียงสปีชีส์เดียวคือ Mesoglicola delagei.
สปีชีส์สที่พบในยุโรปตะวันตก
รายชื่อผู้เข้าแข่งขันพรอดิวซ์โฟร์ตีเอต

พรอดิวซ์โฟร์ตีเอต  เป็นรายการโทรทัศน์เรียลลิตีโชว์ของเกาหลีใต้ ค้นหาผู้ชนะ 12 คน จากเด็กฝึกหัดจากบริษัทเกาหลีใต้ 57 คน และไอดอลจากเอเคบีโฟร์ตีเอตและวงน้องสาวของพวกเธอในญี่ปุ่น 39 คน
แฟรงก์ แคสเซิล (จักรวาลภาพยนตร์มาร์เวล)

ฟรานซิส เดวิด "แฟรงก์" แคสเซิล ซีเนียร์  เป็นตัวละครสมมติรับบทโดยจอน เบิร์นธัล ในละครชุดทางโทรทัศน์หลายเรื่องของจักรวาลภาพยนตร์มาร์เวล (MCU) โดยอิงจากตัวละครของมาร์เวลคอมิกส์ที่มีชื่อเดียวกัน เป็นผู้ต่อต้านศาลเตี้ยที่มีฉายาว่า เดอะพันนิชเชอร์ (the Punisher) ผู้ซึ่งต้องการสะสางอาชญากรรมตามท้องถนนด้วยวิธีการใดๆ ที่จำเป็น ไม่ว่าผลลัพธ์จะร้ายแรงเพียงใด เขาถูกสร้างขึ้นในฤดูกาลที่สองของ "แดร์เดวิล" (2016) จากนั้นเบิร์นธัลได้ลงนามในข้อตกลงเพื่อรับบทซีรีส์ภาคแยก "เดอะ พันนิชเชอร์" (2017–2019) และอาจปรากฏในซีรีส์ซีรีส์เน็ตฟลิกซ์ของมาร์เวลเรื่องอื่นๆ
ศิลามันตัล

ศิลามันตัล  หรือ ศิลาพระพุทธรูปมันตัล  เป็นหินแกรนิตขนาดใหญ่ซึ่งมีงานแกะสลักภาพของพระพุทธเจ้าบนนั้น อายุเก่าแก่ราวคริสต์ศตวรรษที่ 8 ตั้งอยู่ในหมู่บ้านมันตัล ในเมืองสการ์ดู ประเทศปากีสถาน
ประวัติศาสตร์.
ก่อนการเข้ามาของศาสนาอิสลามในภูมิภาคกิลกิต-บัลติสตาน ประชากรส่วนใหญ่ที่นี่เป็นพุทธศาสนิกชน ในปี 1906 นักสำรวจชาวสก็อต เอลลา คริสตี ได้เขียนหนังสือบันทึกการเดินทางไปยังทิเบตตะวันตกของเธอ ซึ่งมีระบุถึงประติมากรรมนี้ สร้างความสนใจไปในระดับนานาชาติ นับจากนั้นเป็นต้นมา ศิลาพระพุทธรูปมันตัลก็อยู่ภายใต้การดูแลของรัฐบาลและกลายเป็นสถานที่ท่องเที่ยวสำคัญหนึ่งของสการ์ดู
ซิลวี (จักรวาลภาพยนตร์มาร์เวล)

ซิลวี เลาเฟย์ดอตติร์ (ชื่อเกิด โลกิ) เป็นตัวละครสมมติที่รับบทโดย โซเฟีย ดิ มาร์ติโน ในแฟรนไชส์สื่อจักรวาลภาพยนตร์มาร์เวล (MCU) โดยอิงจากตัวละคร เลดี โลกิ และ ซิลวี ลุชตัน จากมาร์เวลคอมิกส์บางส่วน เธอคือโลกิในรูปแบบอื่นที่ช่วยเขาต่อสู้เพื่อโค่นอำนาจ องค์กรควบคุมกาลเวลา (TVA) ในเรื่อง "โลกิ" (2021) เธอหวังที่จะทำลายทีวีเอและ "ปลดปล่อย" จักรวาลจากเส้นเวลาอันศักดิ์สิทธิ์อันเนื่องมาจากการกระทำของทีวีเอในช่วงชีวิตวัยเด็กของเธอ โดยมองว่าตัวเธอเองเป็นตัวแทนของจักรวาล
พระพุทธรูปการ์กา

พระพุทธรูปการ์กา (Kargah Buddha) เป็นแหล่งโบราณคดีที่ตั้งอยู่ราว นอกเมืองกิลกิต ในกิลกิต−บัลติสตาน ประเทศปากีสถาน เป็นภาพแกะสลักในหินแสดงภาพพระโคตมพุทธเจ้า มีความสูง แกะสลักในข้างผาของหน้าผาใน การ์กานาลา (Kargah Nala) คาดว่าอายุราวคริสต์ศตวรรษที่ 7
ตำนานท้องถิ่นเล่าว่าครั้งหนึ่งอคยมียักษิณี (ยักษ์เพศเมีย) หรือ แม่มด ("ยักษินี" หรือ "ya-chaani" หรือ "yacheni") ซึ่งสร้างความหวาดหวั่นให้กับผู้คนในท้องถิ่น ท้ายที่สุดได้มีปีร์ (ผู้มีบุญ) คนหนึ่งมาทำการปักนางเข้ากับฝาหน้าผาเพื่อเป็นการลงโทษ ซึ่งกลายเป็นรูปสลักนี้
เดซี จอห์นสัน (จักรวาลภาพยนตร์มาร์เวล)

เดซี จอห์นสัน  เป็นตัวละครที่รับบทโดย โคลอี เบนเน็ต แสดงในภาพยนตร์มัลติมีเดียของจักรวาลภาพยนตร์มาร์เวลอ้างอิงจากตัวละครของมาร์เวลคอมิกส์ในชื่อเดียวกันและดัดแปลงสำหรับละครโทรทัศน์โดยจอสส์ วีดอน, เจด วีดอนและมาริสสา ตันเจริญ ตัวละครนี้ปรากฏตัวครั้งแรกในตอนเกริ่นนำของเรื่อง "ชี.ล.ด์. ทีมมหากาฬอเวนเจอร์ส" ปี ค.ศ. 2013
จอห์นสันเปิดตัวครั้งแรกในฐานะแฮ็กเกอร์คอมพิวเตอร์ที่รู้จักกันในชื่อ "Skye"; ชื่อจริงของตัวละครคือ เดซี จอห์นสัน เปิดเผยในฤดูกาลที่สอง โดยตัวละครดังกล่าวเป็นที่รู้จักในตอนที่เหลือของซีรีส์ ตัวละครมีวิวัฒนาการตลอดจนรูปลักษณ์ของเธอตั้งแต่แฮ็กเกอร์ไปจนถึงเจ้าหน้าที่หน่วยชี.ล.ด์. และเป็นซูเปอร์ฮีโร่กลุ่มอินฮิวแมนที่สาธารณชนรู้จักในชื่อ Quake แง่มุมของการตีความนี้ถูกรวมเข้ากับเวอร์ชันการ์ตูนของตัวละครในเวลาต่อมา
มัสยิดอัลกุตุบียะฮ์

มัสยิดอัลกุตุบียะฮ์ (เบอร์เบอร์: ⵎⵙⴳⵉⵜⴰ ⵏ ⴽⵓⵜⵓⴱⵉⵢⴰ) หรือ มัสยิดโกโตบียา เป็นมัสยิดที่ใหญ่ที่สุดในมาร์ราคิช ประเทศโมร็อกโก โดยมีชื่อเรียกหลายแบบ เช่น ญาเมียะอ์อัลกุตุบียะฮ์, มัสยิดกุตุบียีน และมัสยิดของคนขายหนังสือ ตั้งอยู่ที่บริเวณฝั่งตะวันตกเฉียงใต้ของย่านอัลมะดีนะฮ์ของมาร์ราคิช ซึ่งอยู่ใกล้กับญามิอุลฟะนาอ์ และอยู่ติดกับสวนขนาดใหญ่
มัสยิดนี้สร้างขึ้นใน ค.ศ. 1147 โดยเคาะลีฟะฮ์อับดุลมุอ์มินแห่งอัลโมฮาด หลังพิชิตมาร์ราคิชจากอัลโมราวิด มัสยิดแบบที่สองสร้างขึ้นไปตามแบบของอัลดุลมุอ์มินในช่วง ค.ศ. 1158 โดยยะอ์กูบ อัลมันศูรน่าจะสร้างหออะซานเสร็จในช่วง ค.ศ. 1195 มัสยิดหลังที่สองเป็นมัสยิดที่ยังคงอยู่จนถึงปัจจุบัน โดยทั่วไปถือเป็นตัวอย่างสำคัญและดั้งเดิมของสถาปัตยกรรมอัลโมฮาดและสถาปัตยกรรมโมร็อกโก หออะซานที่มีความสูง ประดับด้วยรูปเรขาคณิตที่แตกต่างกันและประดับส่วนบนด้วยยอดแหลมและลูกโลหะกลม ซึ่งน่าจะเป็นแรงบันดาลใจให้กับสิ่งก่อสร้างอื่น ๆ เช่น ฆิรัลดาแห่งเซบิยาและหอคอยฮัสซานแห่งราบัต ซึ่งสร้างขึ้นไม่นานในยุคเดียวกัน หออะซานยังถือเป็นแลนด์มาร์กสำคัญและเป็นสัญลักษณ์ของมาร์ราคิช
ปฏิบัติการอะแลสกา

ปฏิบัติการอะแลสกา , ฟินาแลสกา (Finalaska) หรือ นิวฟินแลนด์ (New Finland) เป็นแผนเสนอจากเจ้าหน้าที่สหรัฐบางส่วนที่จะช่วยผู้ลี้ภัยชาวฟินแลนด์มาที่รัฐอะแลสกา ถ้าสหภาพโซเวียตยึดครองประเทศฟินแลนด์ทั้งในช่วงสงครามฤดูหนาวและสงครามต่อเนื่อง โดยจะตั้งชุมชนนิวฟินแลนด์ริมแม่น้ำแทเนอนาในบริเวณภาคกลางของรัฐอะแลสกา
ชาววอะแลสกาคัดค้านแผนนี้ ส่วนใหญ่ให้เหตุผลว่า เพราะภาษาฟินแลนด์เป็นภาษาที่เรียนรู้ยากและไม่ค่อยมีผู้พูดในภูมิภาคนี้
ภูมิหลัง.
ในประเทศสหรัฐช่วงสงครามฤดูหนาว มีความกลัวว่าจะมีการสังหารหมู่ชาวฟินแลนด์ จึงมีการวางแผนว่า อเมริกาจะช่วยชาวฟินแลนด์ด้วยการเคลื่อนย้ายไปยังรัฐอะแลสกา เหตุผลที่เลือกรัฐนี้เพราะมีสภาพอากาศเหมาะกับชาวฟินแลนด์และมีประชากรในรัฐนี้น้อยมาก ในช่วงสงครามต่อเนื่องมีแผนจะรับผู้ลี้ภัยชาวฟินแลนด์ อย่างไรก็ตาม ในเหตุผลส่วนใหญ่เป็นเพราะอเมริกามีความพร้อมที่จะเคลื่อนย้ายประชากรฟินแลนด์ทั้งประเทศ
เผ่าอัชชายกียะฮ์

อัชชายกียะฮ์  เป็นชนเผ่านูเบียที่ถูกแผลงเป็นอาหรับ ในภาคเหนือของประเทศซุดาน ซึ่งเป็นส่วนหนึ่งของชาวซูดานเชื้อสายอาหรับในซูดานเหนือ ร่วมกับเผ่าญะอะลีนกับดะนากละฮ์ ถึงแม้ว่าในปัจจุบันพวกเขาพูดภาษาอาหรับสำเนียงซูดาน เผ่าอัชชายกียะฮ์กับญะอะลีนเคยพูดภาษานูเบียสำเนียงของตนจนถึงปลายคริสต์ตวรรษที่ 19 ภาษานี้มีชื่อว่าชายกีเก่า ซึ่งมีความใกล้ชิด (หรืออาจไม่ใกล้เคียง) กับสำเนียงโนบีอิน ชนเผ่าอัชชายกียะฮ์เป็นหนึ่งในชนเผ่าหลายกลุ่มริมแม่น้ำไนล์ที่ได้รับผลกระทบจากการสร้างเขื่อนมิรุวี
วัดสว่างฟ้าพฤฒาราม

วัดสว่างฟ้าพฤฒาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาเกลือ อำเภอบางละมุง จังหวัดชลบุรี มีที่ดินเนื้อที่ 30 ไร่ 3 งาน 66 ตารางวา แบ่งประมาณได้ดังนี้ เป็นที่วัดประมาณ 16 ไร่เศษ เป็นที่ตั้งโรงเรียนเมืองพัทยา 3 ประมาณ 8 ไร่เศษ เป็นที่ตั้งถนนสว่างฟ้าประมาณ 2 ไร่เศษ และเป็นที่กันไว้เป็นผลประโยชน์ของวัด (ให้เช่า) 4 ไร่เศษ
วัดสว่างฟ้าพฤฒารามตั้งวัดเมื่อ พ.ศ. 2312 เดิมชื่อ วัดนาเกลือ ใช้ชื่อตามชุมชนหมู่บ้านนาเกลือ ได้รับพระราชทานวิสุงคามสีมาเมื่อวันที่ 26 พฤศจิกายน พ.ศ. 2534 สถาปัตยกรรมสันนิษฐานว่าาสร้างขึ้นในสมัยกรุงศรีอยุธยาตอนปลาย โดยมีหลักฐานปรากฏเช่น อุโบสถหลังเก่าเรือนไม้ สิมน้ำหรือสระโบสถ์ มีคำเล่าขานว่า อุโบสถหลังเดิมเป็นเรือนไม้ทรงไทยเป็นศิลปแบบชาวพื้นเมืองในสมัยนั้น มีหนองน้ำหรือสระน้ำปัจจุบันเรียกว่า สระโบสถ์ หรือ สิมน้ำ ยังกล่าวกันว่า สมเด็จพระเจ้าตากสินมหาราชทรงพำนักในคราวกอบกู้อิสระภาพจากพม่าในคราวเสียกรุงครั้งที่ 2
ปูชนียวัตถุที่สำคัญ ได้แก่ พระประธานเก่า (ปูนปั้นติดกับพื้นโบสถ์) ชิ้นส่วนพระพุทธรูปปูนองค์พระหักที่กึ่งกลางองค์
วัดคู (จังหวัดสิงห์บุรี)

วัดคู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบ้านแป้ง อำเภอพรหมบุรี จังหวัดสิงห์บุรี
วัดคูตั้งวัดเมื่อ พ.ศ. 2420 บริเวณติดต่อกับวัดเป็นคูค่ายพม่า ซึ่งมีลักษณะเป็นเนินดิน จึงได้มีนามว่า "วัดคู" ได้รับพระราชทานวิสุงคามสีมาวันที่ 22 มีนาคม พ.ศ. 2459 เขตวิสุงคามสีมากว้าง 60 เมตร ยาว 106 เมตร ตามตำนานระบุว่า วัดสร้างโดยชาวลาวเวียง (เวียงจันทน์) กลุ่มเดียวกับรากเง้าบรรพบุรุษดั้งเดิมของชาวตำบลบ้านแป้ง อำเภอพรหมบุรี จังหวัดสิงห์บุรี โดยเคลื่อนย้ายมาตั้งแต่สมัยกรุงศรีอยุธยาเป็นราชธานี แล้วมาตั้งบ้านเรือนใกล้เคียงกันใน 3 หมู่บ้าน คือบ้านสามหาวหรือบ้านสลักหิน บ้านสามหมื่น และบ้านฉางปูน ชาวลาวเวียงได้สร้างวัด 4 วัด คือ วัดคู วัดกลางธนรินทร์ วัดจินดามณี และวัดพุทธาราม
อาคารเสนาสนะที่สำคัญ ได้แก่ อุโบสถเก่า ภายในมีพระประธานปางมารวิชัย ศาลาและกุฏิ ที่ทำจากไม้สัก โดยยังคงสภาพมั่นคงและแข็งแรง หอระฆังเก่า และศาลาหลวงตาคู เป็นศาลาทรงไทย ภายในมีรูปหล่อเหมือนหลวงพ่อพระครูวิจิตรธรรมศาสตร์ หรือที่ชาวบ้านเรียกกันว่าหลวงตาคู
มัสยิดเมฟลานา (รอตเทอร์ดาม)

มัสยิดเมฟลานา  เป็นมัสยิดที่บริเวณตะวันตกเฉียงเหนือของรอตเทอร์ดาม ประเทศเนเธอร์แลนด์ ซึ่งส่วนใหญ่ใช้งานโดยมุสลิมชาวดัตช์เชื้อสายเติร์ก มัสยิดนี้สร้างขึ้นใน ค.ศ. 2001 ตั้งชื่อตามเมาลานา ญะลาลุดดิน มุฮัมมัด รูมี และมีหออะษาน 2 หอ ใน ค.ศ. 2006 มัสยิดนี้เคยเป็นอาคารที่มีเสน่ห์ที่สุดของรอตเทอร์ดาม
Intramolgus

Intramolgus เป็นสกุลของสัตว์พวกกุ้งกั้งปูที่อยู่ในวงศ์ Intramolgidae มีเพียงสปีชีส์เดียวคือ Intramolgus arcticus.
สปีชีส์ที่พบในทะเลขาว
"Intramolgus arcticus" อาศัยอยู่ในสภาพแวดล้อมทางทะเลและน้ำกร่อย โดยมีการค้นพบในบริเวณที่เกี่ยวข้องกับสัตว์จำพวกเพรียงหัวหอมในทะเลขาว
Indosquilla

Indosquilla เป็นสกุลของสัตว์พวกกุ้งกั้งปูที่อยู่ในวงศ์ Indosquillidae มีเพียงสปีชีส์เดียวคือ Indosquilla manihinei.
สปีชีส์ที่พบในมหาสมุทรอินเดีย
วัดเสฐียรวัฒนดิษฐ์

วัดเสฐียรวัฒนดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาบริเวณปากแม่น้ำลพบุรี ในตำบลม่วงหมู่ อำเภอเมืองสิงห์บุรี จังหวัดสิงห์บุรี
วัดเสฐียรวัฒนดิษฐ์ตั้งวัดเมื่อ พ.ศ. 2450 เดิมมีชื่อว่า วัดท่ากระบือ หรือ วัดท่าควาย ที่มาของชื่อวัดมาจาก ที่ตั้งวัด เป็นพื้นราบเหมาะสำหรับการที่จะนำวัวควาย ลงกินน้ำ อาบน้ำในแม่น้ำ วัดคงสร้างมาตั้งแต่สมัยกรุงศรีอยุธยา ได้รับการบูรณะราว พ.ศ. 2410 ซึ่งพบว่ามีการบันทึกชื่อเจ้าอาวาสที่ปกครองวัด คือ หลวงพ่อแตง สมัยรัชกาลที่ 3 
วัดมีปูชนียวัตถุที่สำคัญ คือ พระพุทธรูปศิลปะสุโขทัยหล่อขึ้นด้วยวัสดุโลหะสัมฤทธิ์ผสมทองคำ พระพักตร์อิ่มเอิบ มีลักษณะหน้านางคางหยิก ก่อนที่พระพุทธรูปสุโขทัยจะมาอยู่ที่กุฏิของพระครูไพศาลวัฒนาธร มีประวัติว่า พระพุทธรูปองค์นี้ห่อหุ้มด้วยปูน ประดิษฐานเป็นพระประธานอยู่ในวิหารร้างกลางป่าช้าด้านหลังวัด (ทิศตะวันตก) มากว่า 100 ปีแล้ว ต่อมาในช่วงที่หลวงพ่ออ่อน ดำรงตำแหน่งเจ้าอาวาสได้มีการบูรณะเสนาสนะต่าง ๆ โดยเฉพาะอุโบสถที่ได้สร้างขึ้นมาใหม่แทนของเดิม ซึ่งชำรุดทรุดโทรมมาก โดยสร้างแล้วเสร็จเมื่อ พ.ศ. 2491 จากนั้นชาวบ้านได้ร่วมแรงกันย้ายพระพุทธรูปองค์นี้ออกจากวิหารร้างจนเป็นเหตุให้เกิดรอยร้าวของปูนและเห็นเนื้อแท้ เมื่อกระเทาะดูจึงพบว่าเป็นพระเนื้อโลหะที่ค่อนข้างสมบูรณ์และสวยงามมาก ได้นำไปประดิษฐานเป็นพระประธานในอุโบสถหลังใหม่
พระพุทธรูปสุโขทัยองค์นี้ ไปร่วมประกวดสมัยกึ่งพุทธกาล เมื่อ พ.ศ. 2500 และได้รับรางวัลที่ 1 ประเภทสวยงาม หลังจากนั้นจึงเก็บไว้มิดชิดป้องกันการสูญหาย ได้นำมาเก็บรักษาไว้ในกุฏิเจ้าอาวาส จนปลายเดือนกรกฎาคม พ.ศ. 2547 ได้มีผู้ที่เคยบวชเรียนในวัดแห่งนี้ นำข้อมูลไปบอก นายพระนาย สุวรรณรัฐ ผู้ว่าราชการจังหวัดสิงห์บุรี (ในขณะนั้น) ได้ทราบ จึงได้มากราบนมัสการ และเห็นว่าพระพุทธรูปมีลักษณะสวยงามมาก จึงได้ขอให้ท่านเจ้าอาวาสเปิดให้ประชาชนได้กราบไหว้สักการะบูชา
สว่านขุดตอ

สว่านขุดตอ, เครื่องขุดตอ, สว่านบดตอไม้ หรือเครื่องเจียรตอไม้  เป็นเครื่องมือคล้ายสว่านขนาดใหญ่ ทำหน้าที่บดย่อยซากตอไม้และรากด้วยความเร็วสูงให้เป็นชิ้นเล็ก ๆ โดยประกอบเข้ากับปลายแขนรถตักดิน หรือรถเจาะดิน
ส่วนประกอบหลักของเครื่องบดตอไม้แนวนอนปกติ คือแกนหมุน, จานใบตัดเหล็กคาร์ไบด์ การเคลื่อนที่ของใบตัดของสว่านขุดตอถูกควบคุมโดยกระบอกสูบไฮดรอลิกเพื่อดันหัวกัดไปทางด้านข้างตอไม้ และเพื่อยกขึ้นและลดระดับลง 
การเจียรตอไม้ต้องอาศัยเครื่องจักรที่มีกำลังสูง มีน้ำหนักมาก และอาจเป็นอันตรายได้ โดยทั่วไปแล้วการเจียรตอไม้จะดำเนินการโดยรุกขกรหรือนักจัดสวนที่มีผ่านการทดสอบคุณสมบัติ และมักเช่าเครื่องบดตอไม้จากบริษัทให้เช่าเครื่องมือสำหรับโครงการโดยทั่วไป
สว่านขุดตอแนวตั้ง.
สว่านขุดตอหรือเครื่องเจียรตอไม้ เป็นเครื่องมือที่มีกำลังสูงมีหน้าที่จัดการริ้อทำลายตอไม้ออกโดยใช้ใบตัดแบบหมุนที่ค่อย ๆ กะเทาะไม้ออกไปทีละนิด ขนาดของเครื่องครอบคลุมตั้งแต่ 70 ถึง 300 แรงม้า สว่านขุดตอประเภทต่างๆ ยังประกอบใช้กับรถแทรกเตอร์ รถขุด รถไถเดินตาม และอุปกรณ์เคลื่อนย้ายดินและการก่อสร้างอื่นๆ ได้ ซึ่งประกอบกันกับการใช้เครื่องจักรเหล่านี้จะสามารถขจัดรากของต้นไม้หรือแกนรากได้อย่างสมบูรณ์
สว่านขุดตอแนวตั้งมักใช้ในป่า, ป่าปลูกเพื่อการตัดไม้, สำหรับโรงงานชีวมวลจากพืช และสำหรับการบำรุงรักษาพื้นที่เพาะปลูก สามารถทำลายทั้งรากที่มีเส้นผ่านศูนย์กลาง 50 เซนติเมตร (20 นิ้ว) และเจาะลึกได้มากกว่า 1 เมตร ใน 30 วินาที จากการศึกษาพบว่าสว่านขุดตอแบบปกติ (แบบมีจานและฟัน) สามารถกำจัดตอไม้ได้มากที่สุด 20-25 เซนติเมตรแรก (8–10 นิ้ว) สว่านขุดตอแนวตั้งประกอบด้วยกล่องแกนหมุนที่แข็งแรงซึ่งมีเพลาส่งกำลัง เชื่อมต่อกับใบตัดและสว่านนำร่อง สามารถทำลายตอไม้ที่มีเส้นผ่านศูนย์กลางสูงสุด 150 เซนติเมตร (59 นิ้ว) ได้อย่างสมบูรณ์
วัดแม่อ้อใน

วัดแม่อ้อใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่อ้อ อำเภอพาน จังหวัดเชียงราย ปัจจุบันมีพระครูอุดมพัฒนสุนทร ดำรงตำแหน่งเจ้าอาวาส วัดมีเนื้อที่ตั้งวัด 2 ไร่ 1 งาน น.ส. 3 เลขที่ 297 ที่ธรณีสงฆ์ จำนวน 1 แปลง เนื้อที่ 1 ไร่ 1 งาน 52 ตารางวา 
วัดแม่อ้อในตั้งวัดเมื่อ พ.ศ. 2452 ได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2545 โดยเมื่อ พ.ศ. 2371 ประชาชนจากจังหวัดลำพูน เชียงใหม่ ลำปาง อพยพมาตั้งหลักปักฐานลุ่มน้ำแม่อ้อ ได้ร่วมกันสร้างวัดขึ้น แต่เนื่องจากวัดนั้นเป็นที่ลุ่มเกิดน้ำท่วมเป็นประจำ จึงได้ย้ายจากหมู่ที่ 11 มาในที่ตั้งปัจจุบัน ย้ายเมื่อ พ.ศ. 2452 ชาวบ้านเรียกว่า วัดม่อน จากนั้นเปลี่ยนชื่อมาเป็น "วัดแม่อ้อใน"
อาคารเสนาสนะ ได้แก่ อุโบสถ วิหารพระเจ้าทันใจ พระธาตุ กุฏิสงฆ์ ศาลาราย ศาลาการเปรียญ หอพระไตรปิฎก หอฉัน สำนักงานวัดแม่อ้อใน ปูชนียวัตถุที่สำคัญ ได้แก่ พระประธานในอุโบสถ พระพุทธมงคลอุดมทรัพย์ เป็นพระพุทธรูปหินแกรนิตขนาดใหญ่ พระพุทธมหาสุทัสสนมุนี (พระเจ้าสำเร็จสมปรารถนา) พระเจ้าทันใจ และวัดยังมีพระบรมราชานุสาวรีย์พญามังรายมหาราช
บิลเลียนแนส์โรว์ (แมนแฮตตัน)

บิลเลียนแนส์โรว์  เป็นกลุ่มของตึกระฟ้าที่เป็นอาคารที่พักอาศัยที่หรูหราเป็นพิเศษ ซึ่งสร้างหรืออยู่ในระหว่างการพัฒนา โดยจัดเรียงไว้อย่างคร่าว ๆ ทางตอนใต้สุดของเซ็นทรัลพาร์กในแมนแฮตตัน นครนิวยอร์ก อาคารเหล่านี้หลายหลังอยู่ในประเภทซูเปอร์ทอล ซึ่งสูงกว่า 1,000 ฟุต (300 เมตร) และเป็นหนึ่งในอาคารที่สูงที่สุดในโลก เนื่องจากหอคอยดินสอเหล่านี้ส่วนใหญ่สร้างหรือมีแผนที่ตั้งอยู่บนถนนที่ 57 จึงมีการใช้คำนี้เพื่ออ้างถึงถนนเส้นนี้ด้วยเช่นกัน
คู่หูสามเหลี่ยมล่าปีศาจ

คู่หูสามเหลี่ยมล่าปีศาจ (; โรมาจิ: "Sankaku Mado no Sotogawa wa Yoru") เป็นซีรีส์มังงะญี่ปุ่น เขียนเรื่องและวาดภาพโดยโทโมโกะ ยามาชิตะ ตีพิมพ์รายเดือนในนิตยสารมังงะ "Magazine Be × Boy" ตั้งแต่วันที่ 7 มีนาคม พ.ศ. 2556 ถึง 7 ธันวาคม พ.ศ. 2563 ได้รับการดัดแปลงเป็นภาพยนตร์คนแสดงออกฉายเมื่อวันที่ 22 มกราคม พ.ศ. 2564 และได้รับการดัดแปลงเป็นซีรีส์อนิเมะโทรทัศน์โดยสตูดิโอ Zero-G ออกอากาศตั้งแต่เดือนตุลาคมถึงธันวาคม พ.ศ. 2564
เขตโอมิยะ

เขตโอมิยะ  เป็นหนึ่งในสิบเขตของนครไซตามะ จังหวัดไซตามะ มีขนาดพื้นที่ 12.80 ตารางกิโลเมตร ตั้งอยู่ทางทิศตะวันออกเฉียงเหนือ เป็นเขตศูนย์กลางธุรกิจที่สำคัญของจังหวัดไซตามะและนครไซตามะ โดยปัจจัยด้านเส้นทางคมนาคมที่สำคัญ คือ สถานีรถไฟโอมิยะ
ประวัติ.
หลังการฟื้นฟูเมจิ พื้นที่ที่เป็นเขตโอมิยะในปัจจุบันเป็นส่วนหนึ่งของจังหวัดอูราวะ ซึ่งได้ยุบรวมกับจังหวัดอิวัตสึกิ และจังหวัดโอชิ เมื่อ ค.ศ. 1871 เพื่อก่อตั้งเป็นจังหวัดไซตามะ เทศบาลเมืองโอมิยะจัดตั้งขึ้นอย่างเป็นทางการเมื่อวันที่ 1 เมษายน ค.ศ. 1889 ซึ่งอยู่ภายในอำเภอคิตะอาดาจิ จังหวัดไซตามะ
เมื่อวันที่ 3 พฤศจิกายน ค.ศ. 1940 เมืองโอมิยะได้ผนวกเอาหมู่บ้านข้างเคียง ได้แก่ มิฮาชิ โอซาโตะ มิยาฮาระ และนิชชิน เข้ามาเป็นส่วนหนึ่ง และยกฐานะเป็นเทศบาลนครโอมิยะ หลังจากสงคราม อาณาเขตของนครโอมิยะได้ขยายตัวอย่างต่อเนื่อง โดยผนวกเอาหมู่บ้านซาชิโออูงิ มามิยะ อูเอมิซุ คาตายานางิ ฮารูโอกะ และนานาซาโตะ เข้ามาเป็นส่วนหนึ่งเมื่อวันที่ 1 มกราคม ค.ศ. 1955
เมื่อวันที่ 1 พฤษภาคม ค.ศ. 2001 นครโอมิยะได้ควบรวมกับนครอูราวะ และนครโยโนะ เพื่อจัดตั้งเป็นนครไซตามะ และในเดือนเมษายน ค.ศ. 2003 นครไซตามะก็ได้รับการยกฐานะเป็นนครใหญ่ที่รัฐกำหนด และพื้นที่ที่เคยเป็นนครโอมิยะก็ได้ถูกแบ่งออกเป็นเขตต่าง ๆ ได้แก่ เขตคิตะ, เขตมินูมะ, เขตนิชิ, และเขตโอมิยะ
ตึกซูเปอร์ทอลล์

ตึกซูเปอร์ทอลล์  เป็นโครงสร้าง "ซูเปอร์ทอลลล์" ที่มีการอยู่อาศัยหรือใช้งานภายใน ซึ่งสูงมากกว่า 300 เมตร (984 ฟุต) และต่ำกว่า 600 เมตร (1,969 ฟุต) ในรูปแบบของตึกระฟ้า "ซูเปอร์ทอลล์" อยู่ตรงกลางระหว่างคำจำกัดความขั้นต่ำทั่วไปของ "ตึกระฟ้า" (อาคารที่สูงกว่า 150 เมตร (492 ฟุต) และตึก "เมกะทอลล์" (สูงกว่า 600 เมตร (1,969 ฟุต))
องค์กรต่าง ๆ จากสหรัฐและยุโรปให้คำจำกัดความว่า ตึกระฟ้าโดยทั่วไปคืออาคารที่มีความสูงอย่างน้อย 150 เมตรหรือสูงกว่านั้น
สู้เขาน้องหนูเพื่อนร่วมงาน

สู้เขาน้องหนูเพื่อนร่วมงาน (; โรมาจิ: "Ganbare Dōki-chan") เป็นรวมภาพวาดโดยโยมุ มังงะโดจินชิเริ่มเผยแพร่ออนไลน์ทางบัญชีทวิตเตอร์ของโยมุในเดือนกันยายน พ.ศ. 2562 ได้รับการรวบรวมตีพิมพ์เป็นหนังสือถึงเล่มที่ 5 เมื่อเดือนสิงหาคม พ.ศ. 2563 ได้รับการดัดแปลงเป็นออริจินัลเน็ตแอนิเมชัน (ONA) โดยสตูดิโอ AtelierPontdarc เริ่มฉายตั้งแต่วันที่ 20 กันยายน พ.ศ. 2564 
ให้เสียงโดย: เนเนะ ฮิเอดะ
ให้เสียงโดย: ซูมิเระ อูเอซากะ
ให้เสียงโดย: อาซามิ เซโตะ
ให้เสียงโดย: จุนยะ เอโนกิ
ออริจินัลเน็ตแอนิเมชัน.
มีการประกาศดัดแปลงเป็นออริจินัลเน็ตแอนิเมชัน (ONA) เมื่อวันที่ 14 สิงหาคม พ.ศ. 2564 ซีรีส์อนิเมะผลิตโดยสตูดิโอ AtelierPontdarc และกำกับโดยคาซูโอมิ โคงะ เขียนบทโดยโยชิโกะ นากามูระ ออกแบบตัวละครโดยยูกิ โมริกาวะ และกำกับเสียงโดยเรียวซูเกะ นายะ มิวส์คอมมิวนิเคชันได้ลิขสิทธิ์เผยแพร่อนิเมะในเอเชียใต้และเอเชียตะวันออกเฉียงใต้ มีกำหนดฉายทางบริการ Abema ในวันที่ 20 กันยายน พ.ศ. 2564
อาคารเลขที่ 111 ถนนที่ 57 ตะวันตก

อาคารเลขที่ 111 ถนนที่ 57 ตะวันตก  หรือที่รู้จักในชื่อ สเตนเวย์ทาวเวอร์ (Steinway Tower) เป็นตึกระฟ้าที่พักอาศัยซูเปอร์ทอลในย่านมิดทาวน์แมนแฮตตันของนครนิวยอร์ก พัฒนาโดยเจดีเอส ดิเวลอปเมนต์กรูปและพรอเพอร์ตีมาร์เกตส์กรูป ตั้งอยู่ที่บิลเลียนแนส์โรว์ทางฟากเหนือของถนนที่ 57 ใกล้ซิกซท์อะเวนิว ส่วนหลักของตึกระฟ้าเป็นหอคอยสูง 84 ชั้น 1,428 ฟุต (435 เมตร) ซึ่งออกแบบโดยชอปอาร์คิเทกตส์ และสร้างขึ้นในคริสต์ทศวรรษ 2010 อาคาร สเตนเวย์บิลดิง (หรือ สเตนเวย์ฮอลล์) ร้านเดิมของสเตนเวย์แอนด์ซันส์ซึ่งมีความสูง 16 ชั้นและได้รับการออกแบบโดยวอร์เรนแอนด์เวตมอร์ในคริสต์ทศวรรษ 1920 ได้รับการเก็บรักษาไว้ที่ฐานของตึกระฟ้านี้
เจ้าชายอาตาอุลโฟแห่งออร์เลอ็อง

เจ้าชายอาตาอุลโฟแห่งออร์เลอ็อง  ประสูติเมื่อวันที่ 20 ตุลาคม ค.ศ. 1913 เป็นพระโอรสองค์เล็กใน อินฟันเตอังฟองซู ดยุกแห่งกัลลิเอรา และ เจ้าหญิงเบียทริซแห่งซัคเซิน-โคบวร์คและโกทา พระอนุชาใน อินฟันเตอัลวาโร ดยุกแห่งกัลลิเอรา พระบิดาของพระองค์ทรงสืบเชื้อสายมาจาก พระเจ้าหลุยส์-ฟีลิปที่ 1 แห่งฝรั่งเศส เป็นพระราชปนัดดาใน 3 พระมหากษัตริย์ คือ จักรพรรดิอะเลคซันดร์ที่ 2 แห่งรัสเซีย สมเด็จพระราชินีนาถวิกตอเรีย และ สมเด็จพระราชินีนาถอิซาเบลที่ 2 แห่งสเปน พระองค์จึงมีสิทธิ์ในการสืบราชบัลลังก์สหราชอาณาจักร เมื่อแรกประสูติ พระองค์และ เจ้าชายอาลอนโซแห่งออร์เลอ็อง พระเชษฐาพระองค์รอง ดำรงพระอิสริยยศ เจ้าชายแห่งออร์เลอ็อง ต่างจาก อินฟันเตอัลวาโร ดยุกแห่งกัลลิเอรา พระเชษฐาพระองต์โต ที่ดำรงพระอิสริยยศ อินฟันเตแห่งสเปน เนื่องจากต้องทรงสืบตำแหน่งของพระบิดา พระองค์ยังมีศักดิ์เป็นพระอัยกา (ปู่) ใน อังฟองซู เด ออร์เลอ็อง-บูร์บง ดยุกแห่งกัลลิเอรา คนปัจจุบัน พระองค์มิเสกสมรส และ สิ้นพระชนม์เมื่อวันที่ 8 ตุลาคม ค.ศ. 1974 พระชันษา 60 ปี ณ มาลากา
เฟซไทม์

เฟซไทม์  เป็นผลิตภัณฑ์โทรศัพท์วิดีโอที่เป็นกรรมสิทธิ์ซึ่งพัฒนาโดยบริษัทแอปเปิล เฟซไทม์พร้อมใช้งานบนอุปกรณ์มือถือที่รองรับไอโอเอสที่ใช้ iOS 4 ขึ้นไป และคอมพิวเตอร์แมคที่ใช้ Mac OS X 10.6.6 ขึ้นไป เฟซไทม์รองรับอุปกรณ์ไอโอเอสทุกเครื่องที่มีกล้องด้านหน้าและคอมพิวเตอร์แมคทุกเครื่องที่มีกล้องเฟซไทม์ เฟซไทม์ออดิโอเป็นเวอร์ชันเฉพาะเสียงเท่านั้น สามารถใช้ได้บนอุปกรณ์ไอโอเอสทุกเครื่องที่รองรับไอโอเอส 7 หรือใหม่กว่า และ แมคที่มีกล้องด้านหน้าที่ใช้ Mac OS X 10.9.2 และใหม่กว่า เฟซไทม์ให้บริการฟรีในไอโอเอสและแมคโอเอสจาก Mac OS X Lion (10.7) เป็นต้นไป
โทรเวช

โทรเวช  หรือ การแพทย์ทางไกล (Telehealth) เป็นการให้คำปรึกษา คำแนะนำ และบริการทางการรักษาพยาบาลระหว่างแพทย์ถึงผู้ป่วยผ่านวิธีการวิดีโอคอล ทำให้แม้ในชนบทห่างไกล ประชาชนก็สามารถจะได้รับบริการสาธารณสุขที่มีคุณภาพ และเป็นการลดความจำเป็นในการเดินทางไปโรงพยาบาลของผู้ป่วย อย่างไรก็ตาม ไม่ใช่ว่าทุกความเจ็บป่วยเหมาะสมกับการรับบริการผ่านโทรเวช
การแพทย์ทางไกลในประเทศไทย
ในสถานการณ์โควิดที่ผ่านมา โรงพยาบาลในประเทศไทยได้นำการแพทย์ทางไกลมาใช้ในการดูแลผู้ป่วยโควิดอย่างแพร่หลาย เช่น โรงพยาบาลพระนั่งเกล้านำการแพทย์ทางไกลดูแลผู้ป่วยโควิดแบบ Home Isolation โรงพยาบาลพระนครศรีอยุธยา นำระบบ Telehealth มาดูแลผู้ป่วยโรคเรื้อรัง โรคจิตเวช และผู้ต้องขังในเรือนจำ โรงพยาบาลพุทธโสธร จังหวัดฉะเชิงเทรา ได้นำเอาการแพทย์ทางไกล หรือ TELEMEDICINE ของไดเอทซ์ใช้ในการดูแลคนไข้เบาหวานขณะตั้งครรภ์ (และเบาหวานชนิดที่ 1 หรือ ชนิดที่ 2 ที่ต้องฉีดอินซูลิน) โดยให้ผู้ป่วยที่ประเมินแล้วว่าสามารถใช้การติดตามผ่านระบบได้
ออคัส

ออคัส (เป็นอักษรย่อจากชื่อของประเทศผู้ลงนามร่วม) เป็นกติกาสัญญาความมั่นคงไตรภาคีระหว่างประเทศออสเตรเลีย สหราชอาณาจักร และสหรัฐ
ภายใต้กติกาสัญญานี้ สหรัฐและสหราชอาณาจักรตกลงที่จะช่วยเหลือออสเตรเลียในการพัฒนาและใช้งานเรือดำน้ำพลังนิวเคลียร์ โดยเป็นการเพิ่มบทบาททางการทหารของชาติตะวันตกในภูมิภาคแปซิฟิก แม้ว่าในการประกาศร่วมของนายกรัฐมนตรีสกอตต์ มอร์ริซัน ของออสเตรเลีย, นายกรัฐมนตรีบอริส จอห์นสัน ของสหราชอาณาจักร และประธานาธิบดีโจ ไบเดิน ของสหรัฐ จะไม่มีการเอ่ยชื่อประเทศอื่นใด แต่แหล่งข่าวที่ไม่เปิดเผยชื่อจากทำเนียบขาวก็ระบุว่าการลงนามนี้ได้รับการวางแผนมาเพื่อต่อต้านอิทธิพลของประเทศจีนในภูมิภาคอินโด-แปซิฟิกซึ่งเป็นคำอธิบายที่นักวิเคราะห์เห็นพ้องต้องกัน นักวิเคราะห์และสื่อหลายรายยังมองว่าพันธมิตรดังกล่าวเป็นหนทางหนึ่งที่จะปกป้องสาธารณรัฐจีน (ประเทศไต้หวัน) จากการขยายตัวของประเทศจีน ข้อตกลงในการถ่ายทอดเทคโนโลยีเรือดำน้ำพลังนิวเคลียร์ได้รับการอธิบายว่าเป็นพฤติการณ์หนึ่งของการแผ่ขยายอาวุธนิวเคลียร์
ออคัสมีลักษณะเป็นข้อตกลงที่สืบทอดจากกติกาสัญญาแอนซัสซึ่งมีอยู่แล้วระหว่างประเทศออสเตรเลีย ประเทศนิวซีแลนด์ และสหรัฐ โดยประเทศนิวซีแลนด์ "ถูกกันออกไป" จากออคัสเนื่องจากมีนโยบายห้ามใช้พลังงานนิวเคลียร์ แต่ไม่มีคำแถลงอย่างเป็นทางการเกี่ยวกับประเด็นนี้ ในวันที่ 17 กันยายน 2021 ประเทศฝรั่งเศสเรียกตัวเอกอัครราชทูตประจำออสเตรเลียและสหรัฐกลับประเทศเนื่องจากข้อตกลงดังกล่าวมาพร้อมกับการยกเลิกข้อตกลงซื้อขายเรือดำน้ำระหว่างฝรั่งเศสกับออสเตรเลีย
ออคัสครอบคลุมประเด็นสำคัญ เช่น ปัญญาประดิษฐ์ สงครามไซเบอร์ สมรรถนะใต้น้ำ สมรรถนะในการโจมตีระยะไกล เป็นต้น นอกจากนี้ยังรวมถึงส่วนประกอบนิวเคลียร์ (ซึ่งอาจจำกัดอยู่เฉพาะสหรัฐและสหราชอาณาจักร) ในโครงสร้างพื้นฐานด้านการป้องกันนิวเคลียร์ ข้อตกลงนี้จะเน้นที่ความสามารถทางการทหารโดยแยกจากกลุ่มพันธมิตรแบ่งปันข่าวกรองไฟฟ์อายส์ซึ่งรวมประเทศนิวซีแลนด์และประเทศแคนาดาไว้ด้วย
โยฮัน คริสทีอัน บัค

โยฮัน คริสทีอัน บัค (5 กันยายน ค.ศ. 1735 – 1 มกราคม ค.ศ. 1782) เป็นคีตกวีชาวเยอรมันแห่งสมัยคลาสสิก เขาเป็นบุตรชายคนที่แปดและเป็นบุตรคนเล็กสุดในบรรดาสิบเอ็ดคนของโยฮัน เซบัสทีอัน บัค เดิมอาศัยอยู่ที่เมืองไลพ์ซิช ราชอาณาจักรปรัสเซีย ต่อมาย้ายไปพำนักในกรุงลอนดอนในค.ศ. 1762 และได้รับฉายาว่า บัคลอนดอน (London Bach) บางครั้งก็ถูกเรียกว่า บัคอังกฤษ (English Bach) เพื่อไม่ให้สับสนกับบิดาที่เป็นคีตกวีเหมือนกัน
แคว้นโวลอกดา

ภูมิศาสตร์.
แคว้นโวลอกดาตั้งอยู่ในเขตสหพันธ์ตะวันตกเฉียงเหนือของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
แคว้นสโมเลนสค์

แคว้นสโมเลนสค์ ("Smolenskaya oblast"; ชื่อไม่เป็นทางการ — "Smolenschina" ) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองสโมเลนสค์ มีประชากร 985,537 คนจากการสำรวจสำมะโนประชากร พ.ศ. 2553
ภูมิศาสตร์.
แคว้นสโมเลนสค์ก่อตั้งเมื่อ 27 กันยายน ค.ศ. 1937ตั้งอยู่ในเขตสหพันธ์กลางของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้